
KJØBENHAVN  -     FORLAGSTRYKKF.RIET 


PERSONERNE 


MATTATHIAS 
JOHANNES 
ELI  [  At  de  Ældste 

MANASSE  [       i  Modin 

BOAS 

ASA  ) 

ANNA,  Mattathias  Hustru 
SIMON        I 

JUDAS        y  deres  Sønner 
ELiESER    j 

JUDITH,  Simons  Hustru 
MARIE,  Judas  Hustru 
REBEKKA,   Elis  Datter 
ELIAS,  en  ung  Mand 
TOBIAS,  fra  Kirjat 
NATHANIEL,  tra  Jamnia 
ABDOGAI  fra  Sjilo 


JASON,  Ypperstepræst 

ZAKARIAS^ 

ISAK  J>  Raadsherrer 

MOSES        j 

RAHEL,  Jasons  Datter 

ANTIOCHOS,   Syriens  Konge 

NIKANOR  ^ 

GORGIAS    >  Strateger 

FILARKES  ) 

STYLIDES,  Krigsøverste 

BEROSOS,   Filosof 

PATROKLES,  Kongens  Mund- 
skænk 

PTOLEMÆOS,  ægyptisk  Prins, 
Gidsel  hos  An- 
tiochos 

GOLIATH,    Fyrste  af  Askeion 

En   Herold 

Krigsmænd,  Tjenere  o.  s.  v. 


1ste  Handling:  Torvet  i  Modin 


2den 

3die 
4de 
5te 


:  Ypperstepræstens  Arbejdssal  i  Jerusalems  Borg 

samme  Dags  Aften 
:  do.  do. 

:  Synagogen  i  Modin  Dagen  efter 
:   Bjergkløft  ved  Bethavens  Ørk  nogle  Dage  senere 

Tid:  den  syriske  Jodeforfolgelse. 


FØRSTE    HANDLING 


i 


Torvet  i  Modin,  umiddelbart  indenfor  Byporten.  Tilvenstre  Mattaihias' 
Hus,  en  borgagtig  Bygning  med  fladt  Tag.  Midt  paa  Torvet  en  Brønd.  Til 
højre  Elis  Hus.  Stejlt  opstigende  Trappegade  mellem  Byen  og  Ringmuren 
i   Baggrunden  tilvenstre. 


FØRSTE  OPTRIN 

Johannes,  Boas.  HU,  Manassc,  Judas.  Simon  m.  fl.  ældre  og  yngre 
Mænd  sidder  eller  staar  i  Samtale  ved  Brønden  og  foran  Huset.  Anna  ses 
ved  Spinderokken  paa  Husets  flade  Tag.  Judith  og  Marie  gaar  fra  og  til, 
.stundom    lyttende. 

BOAS 

(rejser  sig.) 

Man  skulde  vel  ud  og  se  til  sine  Folk  — 

ELI 
Ja,  de  forbistrede  Driverter  maa  sees  efter! 

BOAS 

(strækker  sig.) 

Man  bliver  doven,  tror  jeg.  Det  tar  Ens  Kræfter 
med  denne  uafbrudte  bagende  Hede.  — 


Godt,  at  vi  fik  saa  grundig  en  Foraarsregn; 
nu  gavner  da  Varmen  baade  Vin  og  Hvede. 

JUDAS 
Underligt  er  det  dog,  i  denne  Egn 
Morgen  efter  Morgen  at  vente  Vinden 
dær  vesterpaa  —  og  der  vipper  ikke  et  Blad  I 
Man  gløder  efter  sit  Bad  som  før  sit  Bad. 
Luften  er  tung  —  og  Tankerne  ufravendt 
i  Angst  og  Tyngsel  ved  den  rasende  Krig.  — 
Man  tror  tilsidst,  at  selve  Havet  er  brændt 
—  en  Saltork,  fyldt  med  Bølgernes  tørre  Lig ! 

BOAS 

(ryster  paa   Hovedet). 

Den  Krig,  den  Krig,  ja!  Hvordan  vil  det  gaa? 

ASA 
Det  veed  nok  ingen. 

JOHANNES 
Det  kan  ingen  spaa. 


Jeg  veed  det. 


MANASSE 

ELI 

Veed  du  det? 

MANASSE 

Antiochos  sejrer ! 

JUDAS 
Hvad  bygger  du  saa  rolig  den  Vished  paa? 

MANASSE 

(rejser  sig) 

Jeg  stod  paa  Karmels  Bjerg  og  saae  hans  Lejre 
Langt  ind  i  Galilæas  Klipper  og  Kløfter 
skinnede  Telt  ved  Telt  med  blanke  Skjolde, 
og  milevidt  over  Sarons  grønne  Volde 
græssede  Hest  ved  Hest !  Til  alle  Kanter 
jog  Ryttere  med  Budskab  fra  og  til; 
og  der  var  Pavkeslag  og  Cymbelspil. 
Men  i  en  Kres  af  knælende  Elefanter 
rejste  Kongsteltet  sine  gyldne  Master, 
bredt  som  et  Tempel ;  og  dets  Purpurtag 
blaagnistrede  med  safirindsnoede  Kvaster  .  .  . 

ELI 
Safirer,  siger  du? 

MANASSE 
Safirer,  ja ! 

JUDAS 
Dareios  kunde  vade  i  ædle  Stene; 
hans  Hær  var  endeløs.  Han  tabte  endda. 

MANASSE 
Her  var  ikke  Mængde  og  Pragt  alene. 
Jeg  mærkede  mig  en  større  Ting  den  Dag. 
En  Mand  stod  frem  og  vinkede  foran  Teltet, 
da  rystede  Himlen  af  Basuners  Brag. 
Brat  sad  en  Rytter  paa  hver  græssende  Hest, 
og  hele  Sletten  gyngede  som  et  Lagen, 
der  Myriaderne  jog  mod  Syd  og  Vest. 
Men  Teltene  var  forsvundne  med  det  samme; 
Fodfolkhære  strømmede  nær  og  fjern, 
ned  gennem  Kløfter,  op  over  stengraa  Kamme 
som  Tøbrudsfloder  af  klirrende  Malm  og  Jern. 
Og  da  jeg,  ør  af  Larmen  og  Hestenes  Trav, 
vendte  mig  om  —  saae  jeg  den  syriske  Flaade 
staa  som  en  Bisværm  over  det  solblaa  Hav. 
Treradaarede  skar  gennem  Sprøjt  og  Fraade, 
Kraveller  bruste  frem  for  spilede  Sejl  .  .  . 
Ægypten  er  dømt.  Antiochos  vil  raade. 
Og  den,  som  regner  med  andet,  regner  fejl  I 

SIMON 
Med  ildhu  taler  du  om  Syriens  Hære. 

MANASSE 
Alt,  hvad  Syrerne  gør,  det  gør  de  godt, 
med  Orden  og  Kraft.  Vi  har  vel  Grund  til  at  ære 
saa  dygtigt  et  Folk.  Vi  maa  beundre  den  Drot. 

JUDAS 

Han  er  en  Jæger,  der  har  spændt  sit  Net. 
Al  Jorden  er  hans  Jagtmark.  Hvis  han  kunde, 
dræbte  han  Gud.  Hans  Griskhed  er  aldrig  mæt. 
Men  vil  et  Folk  foragte  sin  egen  Ret, 
kan  det  faa  Plads  i  Koblet  iblandt  hans  Hunde. 

SIMON 
Ogsaa  Ægypten  har  vel  øvede  Kæmper. 
Det  kan  dog  ske,  at  de  hans  Overmod  dæmper. 

ASA 
Nu,  siden  han  drog  sydpaa,  gik  der  en  Maaned, 
og  ingen  hørte  et  Ord  om  den  store  Sværm. 

SIMON 
Maaske  Antiochos  ene  nu  er  skaanet 
og  bærer  fromt  Filometors  gyldne  Skærm. 

ANNA 

(oppe   fra    Husets   Ta«) 

Da  skal  hvert  Barn  af  Israel  sandelig  takke 

den  Højeste,  der  sønderbrød  Truerens  Trods 
og  ved  en  Hedning  knuste  den  Hednings  Nakke! 

JOHANNES 
Ja,  Fredens  Herre  se  i  Naade  til  os ! 

ÅNDET  OPTRIN 
ELIESER 

(kommer  løbende) 

JUDAS 

(rejser  sig) 

Hvor  kommer  du  fra,  Elieser? 
ELIESER 

(forpustet) 

Ude 
fra  Hjorderne. 

ELI 

Lad  ham  dog  puste  først! 

JUDAS 
Og  hvilket  Uheld  har  du  at  bebude? 

ANNA 

(oppe  fra) 

Giv  Drengen  en  Drik  Vand !  Han  døer  jo  af  Tørst. 
SIMON 

(rækker  Elieser  et   Bæger) 

ELIESER 

(drikker) 

Dær  traf  jeg  Efraim.  Han  og  de  andre  Drenge 
ovre  fra  Kirjat  havde  set  en  Hær  I 

(Udbrud) 

JUDAS 
Hvor  saae  de  den? 

ELIESER 
Fra  Højene  veed  du,  —  dær, 
hvor  Kilden  er,  og  de  knudrede  Olietræer. 
Langt  borte  saae  de  den,  som  en  Hær  af  Dværge, 
med  blinkende  Vaaben,  mellem  Skyer  af  Støv ! 
Saa  krøb  den  ind  i  en  Skov  paa  nogen  Bjerge, 
sa  Efraim,  som  en  Orm  under  Morbærløv. 

JUDAS 
Naar  saae  de  Hæren? 

ELIESER 

I  Forgaars!  Efraim  mente, 
ar  den  var  undervejs  til  Jerusalem  I 

JUDAS 
Naar  hørte  du  det? 

ELIESER 

Nu  I  —  Jeg  skyndte  mig  hjem 
for  strax  at  lade  Far  og  Jer  andre  vide, 
at  vi  maa  rejse  og  ruste  os  itide.  — 
Men  hvor  er  Far? 

SIMON 
Far  sidder  inde  og  læser. 

ELIESER 


1  Loven? 


Ja. 


JUDAS 

BOAS 
Da  tør  vel  ingen  gaa  ind? 

ANNA 

(der   har   lyttet   i    Spænding) 

Aa  jo,  jeg  tør !  Naar  Hedningens  Hærstorm  blæser, 
har  vel  min  Husbond  Loven  i  sit  Sind. 

(Hun   vinker  Elieser  ind,   og  gaar  ned> 

TREDJE  OPTRIN 

MANASSE 
Og  dær  maa  han,  og  dær  maa  vi  beholde 
den  Lov,  som  ikke  stemmer  med  Kongens  Bud. 

1(1 


JUDAS 
Skal  Juda  søge  Skjul  for  Sværd  og  Skjolde? 

JOHANNES 
Skal  Kongen  gælde  mer  end  Israels  Gud? 

MANASSE 
Vis  mig  den  Gud,  der  staar  sig  imod  Bel! 
Hvem  lever,  naar  Kongens  Sværd  slog  ham  ihjel? 

SIMON 
Hvad  for  en  Konge  mener  du? 

MANASSE 

Der  findes 
for  os  kun  een ;  den  nærmeste !  Hans  Ord 
er  det,  hvormed  vi  løses  eller  bindes : 
Antiochos ! 

ASA 
Hvad  saa  Pilometor? 
Den  Hær,  som  Drengene  saae,  hvis  det  er  sandt, 
kan  være  hans.  Hvem  kender,  hvem  der  vandt? 

TOBIAS  fra  Kirjat 

(kommer  ridende  ind   ad   l'orten,   en    Dreng  ta^;er   huns  Æsel) 

Er  Mattathias  her? 

2 

17 


SIMON 

(gaar  ind) 

JUDAS 
Tag  Plads.  Han  kommer. 

FJERDE  OPTRIN 
MATTATHIAS 

(kommer  ud  fra  Huset.  Anna,  Marie  og  flere  Kvinder  sees  lyttende 
i   Døren) 

Vær  hilset,  Ven ! 

TOBIAS 
Hils  mig  med  Suk  og  Graad. 
Thi  nu  staar  Dragen  op  som  Verdens  Dommer. 

MATTATHIAS 
En  anden  Dommer  har  Profeterne  spaaet. 

(Byder  Tobias  tage  Plads:  de  sætter  sig.) 

TOBIAS 
Profeterne,  ja,  Profeterne.  —  For  din  Fod 
sad  tit  jeg  her,  og  du  lod  Ordene  buldre: 
En  frugtbar  Gren  skulde  gro  af  Isai  Rod, 
cg  Magten  skulde  hvile  paa  hans  Skuldre. 
Han  skulde  sejrrig  opstaa  i  sin  Kraft 
med  Persekarrets  Saft  paa  sine  Klæder. 
Han  skulde  rejse  Israel  til  Hæder 
i  al  den  Herlighed  vi  har  fordum  haft. 


Saaledes  talte  Jesaja  til  de  fromme, 

og  du,  Matthatias,  tolkede  hans  Ord. 

Snart,  sa  du,  snart  vil  vor  Genrejser  komme; 

Trøsten  er  nær,  sa  du,  for  den  der  tror!  — 

Jeg  troede  alt,  jeg  lyttede  til  din  Røst 

og  spejdede  efter  Tegnet  i  Vest  og  Øst  .  .  . 

iNu  er  han  her,  den  Hersker,  I  har  forjættet. 

Sejr  i  hans  Haand,  og  Sejr  i  hans  Fod ! 

af  Perserkarrets  Saft  er  hans  Klædning  plettet 

m.en  det,  han  stamper  i,  er  Israels  Blod! 

Han  rejser  de  ugudeliges  Hæder, 

og  det  er  Israels  Enker,  dem  der  græder. 

Ægypten  har  han  knust.  Nu  knuser  han  os. 

Messias,  Kongen,  hedder  Antiochos! 

(Udbrud) 

MATT  ATH  JAS 
Har  Kong  Antiochos  mod  Ægypten  sejret? 

TOBIAS 
Hans  Hæl  har  nedtraadt  Alexandrias  Taarne. 
Han  blæste,  og  som  et  Spindelvæv  henvejred 
Ægyptens  Rustning.  Han  er  Båls  udkaarne. 

JOHANNES 
Da  har  vi  intet  med  den  Mand  at  skaffe. 

TOBIAS 

Men  han  med  os.  Han  plojer  Israel  op. 
Een  Hær  gik  langs  med  Kysten  imod  Joppe, 
en  over  Hebron  imod  Zions  Top. 

MARIE 
Forfærdeligt  er  det.  Aldrig  Fred  i  Landet. 

JUDAS 
Nej,  daarligt  vogter  vi  vore  Fædres  Arv. 

TOBIAS 
Til  alfar  Hærvej  udvalgt  og  forbandet 
er  dette  Land.  Fremmede  æder  vor  Marv. 
Ninive,  Babel,  Horde  efter  Horde 
med  Hæl  og  Hov  har  trampet  over  os 
og  splittet  os.  Men  værre  skal  det  vorde ! 

MANASSE 
Ja,  hvis  vi  taabeligt  byder  Kongen  Trods. 

MATTATHIAS 
Hvor  staar  Antiochos? 

TOBIAS 
I  Jerusalem. 

JUDAS 

Var  ingen  vaagne  til  at  værge  Borgen? 

TOBIAS 
Vagten  gik  ud,  alt  paa  den  første  Morgen, 
til  Kongens  Krigere  og  var  Et  med  dem. 

MATTATHIAS 

(rejser  sig) 

Udstødt  af  Israel  være  de  utro  Svende ! 
Hvem  de  end  er,  ber  sultne  de  om  Brød, 
saa  sten  dem !  Har  de  Feber,  saa  lad  dem  brænde ! 
Raaber  de:  Hjælp!  —  lad,  som  et  Vindpust  lød. 
Ja,  kalder  En  paa  sin  Mon  Jeg  er  i  Fare!  — 
hun  skal  ej  høre  ham,  og  langt  mindre  svare. 
De  gav  Jerusalem  i  Hedningers  Magt : 
Evig  forbandet  være  den  utro  Vagt ! 

Pavse. 

BOAS 
Men  Raadet,  Tobias? 

TOBIAS 
Rendte  Kongen  imode 
med  Stadens  Nøgler,  før  han  æskede  Svar. 

MATTATHIAS 
Var  ingen  imod  det? 

TOBIAS 

Jo.  Men  de  er  døde. 

Da  Kongen  holdt  sit  Indtog,  var  Sagen  klar; 

da  hang  de  over  Porten  til  Fugleføde. 

JOHANNES 
Ypperstepræsten  ? 

TOBIAS 
Han  var  med  derude. 
Han  gik  i  Spidsen. 

JOHANNES 

(spytter) 

Tvi  ham  da! 

TOBIAS 

Han  bar 
Jerusalems  Nøgler  paa  en  Purpurpude. 

MATTATHIAS 
Det  undrer  ingen,  som  har  kendt  hans  Vaner. 
Jason  er  Oplosningens  Ypperstepræst. 
Har  han  ej  rejst  Jerusalem  græske  Baner 
og  sendt  selv  Præsterne  til  den  hedenske  Fest, 
at  løbe  nøgne  dær  og  oliesmurte 
for  Mængdens  Ojne  mellem  de  gyldne  Hegn  I 

JOHANNES 
De  skjulte  deres  jødiske  Kendetegn 
og  førte  Skøger  i  Ly  af  Templets  Porte. 

MATTATHIAS 
Alt  hvad  nu  sker,  er  kun  de  skændige  Folger 
af  det,  som  Folket  skammeligt  fandt  sig  i. 

JOHANNES 

Ja,  nu  kan  enhver  vel  se,  hvad  hans  Purpur  dølger. 

JUDAS 

Men  nu  er  Farisæerens  Magt  forbi. 

Den  sløveste  forstaar,  hvad  vi  forlængst  forstod. 

TOBIAS 
Hvis  alle,  der  folger  Jason,  skulde  dø, 
blev  Jordans  Dal  en  eneste  Flod  af  Blod 
ned  til  det  døde  Hav  fra  Genezaret  Sø ! 

MATTATHIAS 
Og  dog,  Tobias,  er  der  endnu  vel  andet 
end  Uslinger  og  Gøglere  her  i  Landet? 
Du  talte  om  Enker,  om  ærlig  Modstand? 

TOBIAS 

Ja. 

Ikke  saa  faa  har  rejst  sig,  som  de  burde  — 
de  ligger  nu  slagtede  fra  Beerseba 
op  over  Hebron  til  Jerusalems  Porte. 
Syge  og  Gamle,  Born  og  svangre  Kvinder 
saavelsom  Mænd. 

KVINDERNE 

Ve  for  det  Blod,  dær  rinder! 
Ve!  Ve!  Forfærdelse  taler  med  din  Stemme. 
Hvorhen  skal  vi  fly?  Hvor  skal  vi  os  gemme? 

MATTATHIAS 
Hvem  førte  dem? 

TOBIAS 
Der  opstod  ingen  Forer. 

JUDAS 
Nej,  ingen  Fører  taaltes  af  Israel. 
Og  føle  maa  nu  de,  som  ej  vilde  hore. 

TOBIAS 
De  nægtede  en  for  en  at  ofre  til  Bål ; 
saa  blev  de  slagne  med  Sværdet  en  for  en  — 
eller  sultet  ihjel  i  Gitgas  Orkendal. 

KVINDERNE 
Ve,  hvad  er  det,  du  siger!  Hvad  vil  der  ske 
med  os,  hvis  ikke  vi  bøjer  os?  Ve!  Ve! 

MATTATHIAS 
Sværd  slaar,  Sult  slider,  Ild  brænder ; 
naar  Livet  ender,  ender  og  denslags  Nød. 
Men  hvem  kan  undfly  den  Almægtiges  Hænder? 
Han  holder  os  fast  igennem  Liv  og  Død. 

TOBIAS 

Nu  sidder  han  paa  Zion  som  Israels  Drot, 

Antiochos,  og  forkynder  med  Spyd  og  Sværd, 

at  hvo  der  adlyder,  ham  skal  det  gaa  godt, 

men  hvo  der  trodser  Kongen,  hans  Straf  er  nær.  — 

Imorges  kom  en  Deling  til  Ajalon 

og  bød  dem  ofre. 

MATTATHIAS 

Adlod  de? 

TOBIAS 

Ja,   somme 
lod  sig  forknytte  for  den  Mægtiges  Haand 
og  kasted  Israels  hellige  Bog  som  Brændsel 
paa  Afgudsaltret. 

MATTATHIAS 
De  vil  faa  deres  Dom. 

TOBIAS 
Andre  blev  dræbt,  fordi  de  modstod  Skændsel. 
De  faa,  som  undslap,  bragte  os  Bud  derom.  — 
Men  Kongens  Mænd  er  undervejs  allerede 
til  Kirjat  og  til  Modin.  Jeg  og  mine 
flygtede  for  at  undgaa  deres  Vrede. 
Til  Gofna  og  Anu  sendte  jeg  mine  Sønner, 
red  selv  til  Modin  for  at  melde  din  By, 
at  Jorden  af  Uretfærdigheds  Fodtrin  dønner, 
og  de,  der  ikke  vil  knæle,  de  maa  fly! 

MANASSE 
Lad  Ørknen  brede  sig,  lad  Bjergene  hegne  — 
Syriens  Jernhaand  rækker  allevegne. 

JUDAS 

Saa  maa  vi  knuse  den  Haand,  smelte  det  Jern ! 

MANASSE 
Vanvittigt  var  det  dog,  mod  Sejrens  Herre 
at  rejse  det  svage  Israels  svage  Værn ! 
Hvem  kaster  letsindigt  sig  og  al  sin  Slægt 
under  den  store  Stridsvogns  knusende  Vægt? 

TOBIAS 
Nej,  derfor  flygtede  jeg  og  lod  alt  tilbage. 
Intet  af  alt  mit  Eje  ejer  jeg  mer. 

SIMON 

(ser  ud  af  Porten) 

Hvem  er  det,  dær  kommer  med  Graad  og  Klage? 

TOBIAS 
Ak,  det  er  mine  Kvinder  og  Børn  I  ser. 

FEMTE  OPTRIN 

Elisabeth,  Tobias'  Hustru,  tilligemed  hans  Sønners  Kvinder  og  Børn  og 
mange  Tjenere  kommer  ridende  paa  Kameler  og  Æsler  eller  gaaende  tilfods 
ind  ad  Porten. 

MANASSE 
Se  Mattathias,  hvad  det  fører  til.  Støvede, 
med  Kaaber  og  Slør  flængte  af  Tidsel  og  Tjørn, 
hjemløse,  fattige,  raadvilde  og  bedrøvede, 
kommer  det  rige  Kirjats  Kvinder  og  Børn 
uselt  ridende  her  gennem  Modins  Port. 
Er  det  dette,  du  kalder  fromt  og  stort? 

ANNA 

(fiaar  hen  til  det  raadvildt  standsede  Flygtninge-Tog) 

Kom  Elisabeth,  kom  Ruth,  kom  stakkels  Esther! 
Bad  skal  I  faa,  og  Maaltid,  I  usæle  Gæster. 

(Kvinderne  stiger  af  og  gaar  klagende   ind,   fort  af  Anna  of^  Judith) 

SJETTE  OPTRIN 

MANASSE 
Taler  ikke  det  Syn  en  tydelig  Tale? 
Horer  1  ikke  de  Klager  og  den  Graad? 
Saadan  græder  alle  Israels  Dale, 
hvor  man  fulgte  uforstandige  Raad. 
Men  hvis  hele  Folket  uden  Haab 
rejser  sig  til  Modstand,  skal  Ørkenens  Sand 
og  Bjergenes  Huler  hore  det  sidste  Raab 
af  raadvild  Rædsel  over  et  ødelagt  Land ! 

(Uro  og  Klageraab). 

MATTATHIAS 
Du,  Manasse,  taler  et  tydeligt  Sprog. 
Men  sig  os  dog,  imens  du  endnu  har  Mæle, 
du  som  kender  saa  meget  og  er  saa  klog. 
Hvad  Raad  har  du  da  til  de  raadvilde  Sjæle? 

MANASSE 
Vel.  Naar  du  spørger  mig,  saa  vil  jeg  svare: 
Med  den  stærkeste  bor  de  smaa  slutte  Pagt  I 
Antiochos  er  et  Skjold  imod  alskens  Fare. 
Man  lever  trygt  i  Læ  af  Syriens  Magt. 

JUDAS 

Din  Hund! 

SIMON 

Manasse,  er  du  af  Juda  Stamme? 
MANASSE 
Af  Juda  Stamme,  ja.  Og  af  Davids  Æt. 

JOHANNES 
Du  spotter  Loven. 

JUDAS 
Dig  skal  Lynilden  ramme ! 

MANASSE 
Forband  mig  kun !  Jeg  veed  at  jeg  raader  ret. 

MATTATHIAS 
Han  raader  ret.  Og  Sandhed  har  han  sagt. 
Med  den  stærkeste  bør  de  smaa  slutte  Pagt. 
Men  vor  Pagt  er  alt  sluttet.  Og  hvis  den  brast, 
var  det  nok  Israel  selv,  der  ikke  holdt  fast. 

JOHANNES 
En  af  alle  de  stærke  kun  er  stærk. 
Han  trænger  ikke  til  Malmet  og  til  Jernet. 
Hans  lovtro  Folk  er  af  Retfærdighed  værnet, 
han  virker  de  sagtmodige  Frelsens  Værk. 

JUDAS 
Tror  du,  at  ogsaa  Kong  Antiochos  agter 
de  sagtmodige? 

TOBIAS 

Ja,  som  en  Slagter  agter 
de  fromme  Faar  og  de  sagtmodige  Beder 
der  brægende  venter,  mens  han  henter  Kniven. 

JOHANNES 
Mod  Verdens  Vælde  magter  vi  intet  selv; 
men  naar  den  ugudelige  gløder  Staalet, 
da  aabner  Han  sine  Himles  Hvælv 
og  løfter  den  Fromme  uskadt  op  fra  Baalet. 
Husk  Asar,  Ananias  og  Misael, 
hvorledes  de  for  Babel  forkyndte  Guds  Ære, 
og  de  blev  sat  i  en  Ovn  til  at  brændes  ihjel 
af  Blaar  og  glødende  Tjære, 
cg  Luerne  slog  op  vel  hundrede  Alen  — 
men  Herrens  Engel  blæste  et  ildfrit  Rum; 
i  Ovnens  Indre  duggede  Aftensvalen ; 
med  Lovsang  gik  de  ud,  og  den  Frække  blev  stum, 

MANASSE 

(ler) 

Jeg  vilde  nødig  aande  den  Brandovns  Luer ! 

JOHANNES 
Saa  fast  en  Tro  som  Misaels  skal  der  til. 

JUDAS 

Og  den  som  skælver,  naar  en  Skygge  truer, 
hen  kryber  gerne,  naar  Livet  staar  paa  Spil! 

MANASSE 
Jeg  tænker  ikke  blot  paa  mig  selv.  Jeg  tænker 
paa  Israels  Velfærd.  Vi  er  skabte  til  Fred. 
Sig  mig,  hvem  der  med  Vinens  Ranke  lænker 
det  glødende  Bjerg  til  Havets  friske  Bred? 
Hvem  overrisler  den  tørre  Slette  snildt, 
saa  Græs  kan  gro,  hvor  nylig  kun  Tidsler  groede? 
Liv  strømmer  af  den  Strøm,  der  var  fordum  spildt, 
og  Mennesker  boer,  hvor  før  kun  Rovdyr  boede. 
Vi  er  det  Folk,  som  af  Ørkenen  gør  et  Eden  I 

KVINDERNE 
Ja,  han  har  Ret.  Vi  fryder  os  ved  Freden. 

MANASSE 
Hvis  er  den  Hær,  der  sejrrig  uden  Vaaben 
drager  fra  Flod  til  Flod,  fra  Kyst  til  Kyst, 
holder  Ægyptens  Port  for  Perseren  aaben 
og  slynger  Indiens  Guld  om  Grækerens  Bryst? 
Det  er  Judas  Hær,  det  er  Israels  Karavaner! 
Vi  bringer  de  sultne  Brød,  hvor  vi  gaar  frem, 
vi  udfolder  Silkedug  til  Fyrsters  Faner  — 
og  vender  med  Velstand  og  med  Visdom  hjem. 

MANGE  MÆND 
Ja,  du  har  Ret,  Manasse! 

MANASSE 

Ikke  sandt? 
Du,  Boas,  og  du,  Eli,  veed,  hvad  vi  vandt. 
Det  er  vor  Stohhed,  dertil  er  vi  skabte. 
Ikke  til  at  blæse  i  Krigsbasuner 
og  svinge  Sværd.  Det  prøvede  vi,  og  tabte, 
tabte  bestandig.  Ninives  Klipperuner, 
Babylons  Tavler,  Old-Ægyptens  Templer, 
ja  vore  egne  Præsters  hellige  Skrift 
viser  os,  hvor  blodigt  Skaberen  stempler 
det  Folk,  som  af  en  vildfort  Hovmodsdrift 
foragter  sin  guddommelige  Natur 
og  løber  Panden  mod  Umuligheds  Mur. 

MATTATHIAS 
Du  taler  som  en  Græker,  med  mange  Stemmer, 
og  taler  klogt.  Dog  er  der  noget  du  glemmer. 

MANASSE 
Hvad  glemmer  jeg? 

MATTATHIAS 

Du  glemmer  det,  Moses  vidste, 
da  bønligt  han  opløfted  sin  Haand  histnede 
midt  mellem  Ægypternes  og  Havets  Vrede. 
Det  tvang  Umulighedens  Mur  til  at  briste  I 

MANASSE 
Ja  vist.  Naar  Storm  og  Ebbe  slaar  heldigt  Folge, 
saa  kan  et  Barn  gaa,  hvor  der  nys  var  Bølge. 

MATTATHIAS 
Du  glemmer,  at  David,  af  hvis  Æt  du  er, 
holdt  Goliaths  Hoved  som  et  afplukket  Bær. 

MANASSE 
David  er  død,  Kong  Salomo  deslige; 
der  kræves  andre  Vaaben  i  vor  Tids  Krige. 

MATTATHIAS 
Du  glemmer,  kloge  Manasse,  du  glemmer  Den, 
der  frelste  Daniel  af  Løvernes  Kule, 
den  Herre,  der  oprejser  og  nedslaar  Mænd, 
som  Stormen  løfter  og  nedslaar  Himlens  Fugle. 
Kongernes  Konge,  den  almægtige  Gud, 
Ham  har  du  glemt,  og  ringeagter  hans  Bud. 


MANASSE 
Jeg  bojer  mig  ærbødig  for  Folkets  Fædre 
og  for  den  Trøst  de  havde  af  deres  Tro. 
Men  vi,  som  lever  nu,  vi  veed  dog  bedre. 
De  gamle  Sagn  er  skønne,  dem  skal  vi  hædre  — 
men  en  og  en  er  nu  alligevel  to. 
Den  Sandhed  maa  staa  fast,  hvor  et  Folk  skal  gro. 

MATTATHIAS 
Den  blinde  Visdom  kunde  vel  for  sig  famle 
fra  Tal  til  Tal,  hvis  Tegn  den  ikke  forstod. 
End  lever  dog  vor  Gud.  Hans  Lofter  er  gamle 
som  Bjergene,  men  gror  af  dybere  Rod. 
Al  Skæbne  lyder  Himlens  og  Jordens  Skaber. 
Hans  Kraft  er  Aand ;  dog  den  som  trodser  ham,  taber. 
Verden  er  et  Vox  for  hans  Viljes  Segl, 
og  den  der  regner  med  andet,  regner  fejl. 

SYVENDE  OPTRIN 
NEBAT,  Tobias  fra  Kirjats  Son 

(kommer  lobende  ind) 

Hvad!  Sidder  I  her  endnu? 

JUDAS 

Hils  høvisk.  Mand  I 
Du  kender  vel  din  Fader  og  Modins  Ældste. 

NEBAT 
Her  gælder  det  hverken  Alder  eller  Stand : 
Strax  maa  de  flygte,  der  vil  se  sig  frelste  I 
De  er  om  en  Time  her  i  Modin  By. 
Rejs  Jer,  I  ældste,  og  rust  jer  til  at  fly  I 

(Under  hans  Tale  er  Kvinderne  efterhaanden  kommet  ud  for  at  høre.  Alle, 
undtagen  Mattathias,  rejser  sig) 

JUDAS 
Man  kan  vel  ruste  sig  til  andet  end  Flugt  I 
Hvad  er  din  Vilje,  Fader? 

ELI 

Hvad  kan  vi  andet? 

JOHANNES 
Vi  maa  vel  blive  fromt  under  Lovens  Tugt. 

BOAS 
Ja,  hvis  vi  flygter,  ødelægger  de  Landet. 

ELI 
Og  hvis  vi  bliver,  gælder  det  Gods  og  Liv. 

BOAS 
Imorgen  skulde  vi  høste.  Hveden  er  moden. 

TOBIAS 

Tal,  Mattathias  I 

3* 

MANASSE 
Boj  din  Vilje,  og  bliv  I 

BOAS 

Vingaardens  Ranker  snitter  de  af  ved  Roden. 

MANASSE 

(til   .Vattathiusj 

Boj  din  Stolthed  ind  under  din  Forstand  I 
Vælg  mellem  Fædrehuset  og  Ødemarken ! 
Du  er  den  ældste,  du  er  Patriarken, 
du  kan  frelse  din  By,  og  maaske  dit  Land. 

ELIESER 

Far,  du  bojer  dig  ikke ! 

TOBIAS 
Nej,  vi  maa  bort. 

ELI 
Trodser  du  Kongen,  bliver  der  ingen  skaanet. 

ELISABETH 

(klagendei 

Vi  har  allerede  mistet  alt  vort. 

MARIE 
Tænk  paa  mig,  som  gaar  i  den  niende  Maaned ! 

ELIAS 

Jeg  skal  giftes  nu,  naar  Høsten  er  endt. 

ELI 
Jeg  har  købt  og  betalt  to  sorte  Stude, 
netop  nu  iaften  bliver  de  sendt. 
Maaske  jeg  dog  kunde  stanse  dem  derude? 

BOAS 

Tal,  Mattathias.  Tiden  er  knap.  Bestem  dig! 
Vi  vil  alle  gøre,  som  du  finder  bedst. 

TOBIAS 
Jeg  og  mine  flygter. 

JUDAS 

(haanligt) 

Ja,  skynd  dig  og  gem  dig! 

(Under  det   følgende  flygter   Tobias  og   hans   Følge) 

JOHANNES 
Husk,  Mattathias,  du  er  en  Israels  Præst. 

JUDITH 
Husk,  at  du  har  Kvinder  og  Børn  i  Huset! 
Spar  de  uskyldige  for  Sværd  og  Spyd  I 

ANNA 
Skam  dig,  Judith.  Raab  ikke  som  beruset  I 

SIMON 
Vent,  til  Fader  har  tah.  Og  ti !  og  lyd  I 

MATTATHIAS 

(rejser  sig). 

De  skænder  Zion,  tramper  Herligheds  Bolig. 
Ve  mig !  Ve  hver  Mand,  som  nu  sidder  rolig ! 
Ve  mig,  at  jeg  lever  og  ser  det.  Ve, 
at  mit  Folk  feigt  lader  den  Skændsel  ske ! 

(Han  gaar  ind  i  Huset,  fulgt  af  sin  Hustru,  hele  Slægten,  Husfolkene 
m.  fl.) 

OTTENDE  OPTRIN 

BOAS 

Hvad  mente  Mattathias? 

ELI 

Han  var  vred. 

JOHANNES 

(ryster  paa  Hovedet) 

Profetisk  Tordentale  —  hvem  kan  den  samle? 
Ak  nej,  der  savnes  nok  den  Kærlighed, 
som  gennemglødede  Vreden  hos  de  Gamle  I 

(Han  gaar) 

ASA 

(følger  ham) 

BOAS 
Han  kunde  gerne  ha  givet  os  ren  Besked. 
Nu  veed  vi  alligevel  ikke  hvad  vi  skal  gøre. 

ELI 
Jeg  gaar  hjem  og  stænger  for  mine  Døre. 

MANASSE 
Hvorfor? 

ELI 
Hvorfor?  Nu  ja  . . . 

MANASSE 

Nu  ja,  fordi. 
Men  er  du  klog,  saa  lar  du  være  at  stænge. 
Luk  gæstfrit  op,  saa  gaar  Krigerne  forbi. 
En  laaset  Dør  morer  det  dem  at  sprænge. 
For  Resten  maa  du  endelig  ikke  tro, 
at  Kongens  Mænd  er  plyndrende  Beduiner. 
Streng  Mandstugt  raader.  Alt  er  Orden  og  Ro  — 
naar  blot  Befolkningen  selv  gor  gode  Miner, 
og  villig  erlægger  de  fordrede  Zecchiner. 

Zecchiner ! 


ELI 

(forfærdet) 


MANASSE 
Ja.  En  Brandskat  vil  de  fordre ; 
naturligvis  kun  efter  Kongens  Ordre. 

ELI 
Kun  efter  Ordre?  Jeg  vil  alligevel  flygte! 

(Gaar  ilfærdigt  ind  i  sit  Hus) 

BOAS 

Og  jeg  gaar  hjemtil  for  at  hente  mit  Sværd. 

MANASSE 
Naa,  du  vil  slaas?  Da  maa  Antiochos  frygte. 

BOAS 

Vil  Mattathias  yde  Modstand  her, 

skal  ingen  kunne  sige  at  han  blev  svigtet 

af  dem  der  fordum  havde  Gavn  af  hans  Raad. 

(Gaar;   flere  følger  hans   Exempel) 

MANASSE 

(medlidende) 

Ak,  Boas,  Boas!  Profeteret,  digtet 
og  præket  op  til  Dumheds  Heltedaad ! 

(Gaar.    Torvet    tomt) 

NIENDE  OPTRIN 
ELIAS 

(tilbage,    han   ser   sig   spejdende   om   og   fløjter  et   Signal) 

REBEKKA 

(træder    ud   fra    Elis   Gaard) 

ELIAS 
Rebekka ! 

REBEKKA 
Ja,  hvad  vil  du? 

ELIAS 

Kom  her  hen  I 

REBEKKA 
Mor  kaldte  paa  mig. 

ELIAS 

Du  maa  gi  dig  Stunder. 
Maaske  er  det  sidste  Gang,  du  ser  din  Ven. 
Fjenden  er  nær.  Nu  gaar  vor  Verden  under. 

REBEKKA 

(nærmer  sig) 

Ja,  det  er  ude  med  vor  Lykkesang. 

Vi  kommer  nok  aldrig  til  at  leve  sammen. 

Lad  mig  da  kysse  din  Mund  den  ene  Gang. 

(kjsscr  ham) 
41 


ELIAS 

(holder  hende  fast) 

Du  er  som  Ild  og  Dug.  Brænd  mig  med  Flammen, 
og  sval  mig  med  din  Dug,  til  jeg  forgaar!  — 
Jeg  døer  i  Mørket  af  dit  duftende  Haar 

REBEKKA 

Slip  mig !  Jeg  maa  gaa. 

ELIAS 

Det  nænner  du  ikke. 
Kom,  Elskedel  I  Bjergene  skal  vi  ligge 
sødere  sammen  end  paa  linnede  Hynder. 
Jeg  veed  hvor  der  er  et  Væld  og  en  sikker  Hule; 
dær  kan  vi  leve  uden  Frygt  — 
du  plukker  Bær,  jeg  sætter  Snarer  for  Fugle. 
Lad  Krigen  rase !  Vi  to  favnes  trygt. 

REBEKKA 

(gyser  tilbage) 

Det  kunde  du? 

ELIAS 
O  ja  ;  naar  Tiderne  skifte, 
maa  Skik  og  Brug  vel  skifte  lidt  med  dem. 
Vi  har  vore  Frænders  Ja ;  vi  er  næsten  gifte. 
Og  siden  ofrer  vi  smukt  i  Jerusalem.  — 
Kom,  Elskede!  Der  er  ingen  Tid  at  spilde. 

REBEKKA 
Vi  ofrer,  siger  du?  Og  Far  og  Mor? 
Og  dine  Forældre  ? 

ELIAS 
Aa,  de  er  jo  vildel 

REBEKKA 
Fordi  de  vil  værge  det  Land  hvori  vi  bor? 
Fordi  de  holder  Pagten  og  lyder  Guds  Ord? 

ELIAS 

Mod  dig,  Rebekka,  er  de  mig  intet  alle! 

REBEKKA 
Og  du  vil  søge  Skjul,  mens  Hedninger  ler 
ad  den  der  fødte  dig? 

ELIAS 

Dig  kun  hører  jeg  kalde ! 

REBEKKA 

(bedrøvet 

Flygt  kun,  Elias.  Jeg  kender  dig  ikke  mer. 

(Hun  ganr  ind). 

ELIAS 

(iler  fortvivlet  ud  af  Porten) 

TIENDE  OPTRIN 
JUDAS 

(væbnet,   inde  fra  Huset,   fulgt  af  to  Svende) 

Til  Portene;  du  mod  Syd,  og  du  mod  Nord. 
Meld  strax,  naar  I  ser  dem. 

DE  TO  SVENDE 

(gaar) 

Vi  har  hort  dit  Ord. 

ELLEVTE  OPTRIN 
MARIE 

(ud,  og  hen  til   Brønden,  sætter  sig  træt) 

Nu  har  jeg  gjort  alt  hvad  du  bød  mig. 

JUDAS 

Godt. 

Jeg  takker  Dig.  —  (kærligt)  Min  stakkels  lille  Marie. 

Du  er  vel  træt  nu? 

(sætter   sig   hos   hende) 

MARIE 

(bittert) 

Du  kan  spare  din  Spot! 
Jeg  klager  mig  ikke;  jeg  har  lært  at  tie. 

JUDAS 
Du  er  min  kære  Hustru,  det  veed  du  vel. 

MARIE 

Ja,  mig  har  du  kær,  og  Børnene  er  dig  kære; 
og  derfor  lar  du  os  alle  slaa  ihjel ! 

JUDAS 
Lovens  og  Pagtens  Byrder  maa  vi  bære, 
hvis  Lov  og  Pagt  skal  kunne  løfte  os.  — 
Men  hvorfor  gør  du  Byrderne  dobbelt  svære? 

MARIE 
Og  hvorfor  byder  du  Overmagten  Trods? 

(knuger  hans  Haand) 

Jeg  bønfalder  dig,  for  sidste  Gang,  ved  Mindet 
om  første  Gang  jeg  aabnede  dig  min  Favn, 
hvis  ikke  du  ganske  har  forhærdet  Sindet. 
Min  Husbond!  Judas!  I  alle  Børnenes  Navn, 
og  ved  den  Spæde  jeg  venter,  din  Styrkes  Frugt 
Endnu  maaske  kan  vi  frelse  os  ved  Flugt. 
Saa  frels  os  da ! 

JUDAS 
For  dette  raader  jeg  ikke. 

MARIE 

(kaster   hans   Haand   fra   sig) 

O  du  er  grusom  !  Grusom  er  du  I  du  lader 
som  om  du  elsker  os,  men  du  gør  det  ikke. 

Sig  hellere  rent  ud,  hvad  du  regner  os  for, 
saa  vi  kan  vide,  hvilken  Plads  der  er  vor  I 

JUDAS 

{rejser  sig) 

Min  Fader,  ikke  jeg,  er  Skrifternes  Tolk. 
Men  det  usynlige  kan  jeg  dog  fornemme, 
det  som  skabte  os  til  et  særskilt  Folk. 

(nærmere) 

Nu  vil  jeg  sige  dig  alting,  som  det  er : 

Langt  højere  end  mit  Liv  elsker  jeg  Jer 

og  dette  min  Faders  og  mit  eget  Hus 

og  dette  mine  Fædres  velsignede  Land  — 

dog,  før  maa  disse  Mure  styrte  i  Grus 

og  Sarons  Roser  kvæles  af  Ørkensand  — 

alt  vil  jeg  lide,  al  Fattigdom,  al  Kval, 

før  jeg  vil  spotte  Gud  og  ofre  til  Bål. 

Og  før  maa  min  Hasmon  og  hans  Hlle  Søster 

ligge  blødende  for  en  uren  Kniv, 

og  du,  min  Hustru,  slænges  med  afskaarne  Bryster 

her  ud  paa  Torvet  med  mit  Barn  i  dit  Liv, 

mens  min  Krop  æltes  af  Elefanternes  Tramp  — 

før  jeg  vil  flygte  fejgt  fra  Israels  Kamp ! 

MARIE 

(daaner,   Judas   bærer    hende   ind) 

TOLVTE  OPTRIN 

(Pladsen  er  tom.   Den  ene  Vagtsvend  kommer  løbende,  han  raaber) 

De  kommer  fra  Søndersiden.  De  er  nær. 

Med  Spyd  og  Skjolde  og  med  Hjelme  og  Sværd! 

(ind  i  Huset) 

(Mænd,  Kvinder  og  Børn  spejder  fra  Tagene  og  gennem  de  gitrede  Vin- 
duer. Boas,  Johannes,  Manasse  m.  fl.  Mænd  nærmer  sig  fra  Gaden  tiiven- 
stre.  Angst  og  Forvirring.  Udenfor  Porten  lyder  Røster,  Raab  og  Tromme- 
hvirvler. Ind  drager  et  stateligt  Optog,  forrest  Herolden,  dernæst  Stylides 
og  Zakarias,  fulgt  af  prægtigt  rustede  Krigere.  De  tager  Stilling  paa  Torvet. 
Ny  Trommehvirvel) 

TRETTENDE  OPTRIN 
HEROLDEN 

(raaber  i  sin  Kobberraaber) 

Bål  er  Gud !  Antiochos,  Kongen  er  stor. 
Han  taler  ved  sin  Træl  et  kongeligt  Ord : 
Mig  gav  min  Fader  Bål  at  herske  paa  Jord. 
Alt  hvad  jeg  elsker,  se,  det  gror. 
Alt  hvad  jeg  hader,  visner  og  forsvinder. 
Jeg  har  nedtraadt  Alexandrias  Tinder. 
Ægyptens  Magt  var  som  Spindet  en  Edderkop 

spinder. 
Hvem  kan  finde  Sporet  af  mine  Fjender? 

(Trommehvirvel) 

Nu  vil  jeg  brede  min  Magt  fra  Flod  til  Flod. 
Zeus-Bål  skal  knejse  dær  hvor  nys  Marduk  stod, 

og  Persiens  Fyrster  falde  ned  for  min  Fod. 
Men  mod  den  ydmyge  Mand  vil  jeg  være  god. 

(Trommehvirvel) 

Jeg,  Antiochos,  taler  til  Israel : 
Se,  jeg  elsker  Eder  og  vil  Eders  Vel. 
Jeg  forunder  Eder  af  Naade  sligt  Held : 
I  maa  lyde  den  Lov,  jeg  lod  befale. 
I  fra  Rechoboths  Bjerg  til  Libanons  Dale 
tor  I  Syrisk  tænke  og  Syrisk  tale. 
Tyres  Blod  og  Vædderes  fede  Saft 
maa  I  ofre  til  Bål,  hvis  Navn  er  Kraft. 
I  maa  styrte  de  Guder,  I  før  har  haft. 

(Trommehvirvel) 

Jeg  Antiochos,  har  den  lydige  kær. 

Han  skal  leve  under  mit  udstrakte  Sværd ; 

han  skal  staa  bag  min  Stol  og  følge  min  Hær. 

Men  om  nogen  viser  mit  Navn  Foragt, 

og  vil  gøre  andet  end  jeg  har  sagt, 

knuser  jeg  ham  og  hans  med  hele  min  Magt ! 

(fro) 

STYLIDES 

(vinker.    Hans  Mænd   træder   frem,    iøsbryder  Stene   af   Brønden,    bygger   et 
Alter  midt  paa  Torvet,  rejser  Båi's  Guldstøtte  og  ordner  Brænde  til  Baalet) 

I  Mænd  af  Modin  I  Her  skal  Alteret  staa.  — 

Her  staar  det.  Her  skal  I  ofre.  De,  som  brænder 
Israels  hellige  Skrift,  er  Kongens  Venner. 
Bål  er  af  Guld.  Jer  Gud  er  gammel  og  graa. 
Hent  ham,  og  tramp  ham  ned!  —  Hvad  venter  I 

paa? 
ZAKARIAS 
Paa  Mattathias,  Herre.  Han  er  ældst. 
I  Raadet  er  han  Høvdingen  for  dem  alle. 
Alt  hvad  han  gør,  gør  ogsaa  de  andre  helst. 

STYLIDES 
Hvor  er  den  Mattathias?  Lad  Manden  kalde! 

ZAKARIAS 

(vinker  ad  Boas) 

Du,  Boas,  kender  mig? 

BOAS 

(uvillig) 

Jeg  kender  dig  vel. 

ZAKARIAS 

Gaa  ind  til  Mattathias,  Ven,  og  meld 
at  Kongens  Mand,  Krigsøversten  Styiides, 
og  jeg  af  Israels  Raad  venter  ham  her, 
hvis  intet  ondt  skal  af  uskvldige  lides. 

BOAS 
Dit  Budskab  skal  jeg  bringe. 

(gaar  ind) 

STYLIDES 

Den  Mand  bar  Sværd? 

ZAKARIAS 

Jeg  saae  det  nok.  Modin  er  anderledes 
end  Kirjat.  Her  boer  gammeldags  Bønder, 
som  fatter  langsomt,  og  som  hurtig  vredes. 
Dog  gaar  det  vel,  naar  deres  Ældste  begynder. 

STYLIDES 

(stolt) 

Jeg  frygter  ikke  for  et  Anfald  af  Hyrder. 

ZAKARIAS 

Nu,  de  er  vant  til  at  bruge  deres  Vaaben ; 

de  slaar  med  Staven,  saa  en  Bjergulv  styrter. 

Og  stundom  har  de  et  Jernsværd  under  Kaaben. 

Lad  helst  mig  tale  et  Ord  med  denne  Mand ! 

Mig  kender  han  som  en  af  sine  egne. 

Med  alt  sit  Stivsind  har  han  en  god  Forstand, 

og  han  bør  vide,  jeg  kommer  paa  Raadets  Vegne. 

STYLIDES 
Nu,  som  du  vil.  Jeg  tror  at  du  er  klog. 
Selv  kan  jeg  være  smidig,  naar  det  kræves. 
Men  ikke  for  længe.  Er  din  Kløgt  forgæves, 
maa  Trætten  stilles  med  et  skarpere  Sprog. 

(Han  trækker  sig  tilbage) 

FJORTENDE  OPTRIN 
MATTATHIAS 

(træder    ud,    fulgt   af    sine    Sønner,    Boas,    alle    sine    Husfolk    og    mange    af 
Byens    Borgere,    alle   væbnede.    Selv   bærer   Mattathias   kun   den   jernskoede 

Stav ) 

Du  kommer,  Zakarias,  med  kongeligt  Følge? 

ZAKARIAS 

Og  du  med  alle  Modins  væbnede  Mænd ! 

MATTATHIAS 
For  mine  Grander  har  jeg  intet  at  dølge. 

ZAKARIAS 
Jeg  søger  ikke  din  Søn,  mindre  din  Svend, 
men  dig ! 

MATTATHIAS 

(til   de   andre) 

Tilside  Venner,  imens  vi  taler. 

(de    Riiar    tilside) 

4* 

JUDAS 

(tøver  I 

Den  Ræv  fra  Raadet  er  det  farligt  at  tro ! 

ZAKARIAS 

Her  tier  en  Mand  vel,  mens  en  Kylling  galer? 

MATTATHIAS 

(til  Judasi 

Hørte  du  ikke  hvad  jeg  bød  dig? 

JUDAS 

Jo. 

(han   træder  tilsidel 

MATTATHIAS 
Naa,  Zakarias,  tal  saa,  i  Guds  Navn  I 
Hvad  godt  nyt  bringer  du,  til  Israels  Gavn? 

ZAKARIAS 
Vel  intet  godt. 

MATTATHIAS 
Jeg  veed  det. 

ZAKARIAS 

Men  af  tvende 
forfærdelige  Onder  dog  det  mindre. 


MATTATHIAS 
Det  haaber  jeg. 

ZAKARIAS 

Raadet  giver  dig  tilkende, 
at  det  er  lykkedes  dets  Kløgt  at  hindre 
Jerusalems  Undergang. 

MATTATHIAS 

Ej,  det  var  stort. 
Er  Kongen  standset  foran  Stadens  Port? 

ZAKARIAS 
Nej,  Kongen  kom  med  overmægtige  Hære. 
Vi  foretrak  at  slutte  Fred  med  Ære. 

MATTATHIAS 
Fred  med  Ære  ønsker  vi  fremfor  Fejde. 
Men  bedre  end  fredelig  Skam  er  Strid  og  Sorg. 

ZAKARIAS 

Han  tilsvor  Templet  Skaansel  og  Folket  Lejde. 
Saa  aabnede  vi  ham  Staden  og  dens  Borg. 

MATTATHIAS 
Han  svor  ved  Bål  vel  sagtens.  Holdt  han  sin  Ed? 

ZAKARIAS 
Dræbt  er  kun  de,  der  selv  gik  frem  med  Trusel ; 
og  ikke  en  Sten  af  Templet  er  brudt  ned. 

MATTATHIAS 
Hvi  nedslaar  du  for  mig  da  dit  Blik  med  Blusel? 

ZAKARIAS 
Urigtig  tyder  dær  du  en  Broders  Blikke. 
Medynk  bevæger  mig.  Jeg  kender  dit  Sind. 

MATTATHIAS 
Kom  strax  med  Skaalen,  naar  jeg  dog  skal  drikke! 
Ved  uvis  Venten  afkøles  Sorgen  ikke. 

ZAKARIAS 

Nu,  Sorg  —  din  Sorg  er  dog  et  Hjernespind 
for  den  der  suged  Visdom  af  Vest  og  Ost 
og  veed  at  alle  Guder  er  lige  gode. 

MATTATHIAS 
Din,  ikke  min,  er  den  Visdom  og  den  Trøst. 
Men  da  jeg  ser  dig  nu  saa  ilde  tilmode, 
trods  al  din  Visdom,  ved  at  tilstaa  alt, 
saa  skal  jeg  spare  dig  for  Resten, 
som  Altret  dær  paa  Torvet  har  fortalt 
om  dig,  om  Raadet  og  om  Ypperstepræsten. 

Ikke  en  Sten  af  Templet  er  brudt  ned; 
kun  det  usynlige  er  styrtet  sammen : 
Israels  Ære,  Templets  Herlighed  — 
og  I  har  valgt  at  slutte  Fred  med  Skammen. 
I  Jerusalems  Gader  ofrer  I  til  Guder 
af  Sten  og  Malm.  I  ofrer  Fædrenes  Pagt. 
Det  er  det  mindre  Onde,  som  du  bebuder. 
Nu?  Er  det  ikke  sandt,  hvad  jeg  har  sagt? 

ZAKARIAS 
Hør  mig,  Mattathias,  du  veed,  jeg  ærer 
din  Alder  som  dig  selv  og  din  ædle  Æt. 
Og  naar  du  holder  ved  den  gamle  Lære, 
saa  gør  du  det,  fordi  du  finder  det  ret. 
Dog  er  der  andre  Verdner  til  end  vor. 
Og  vi,  som  ikke  voxede  fast  herhjemme, 
vi  som  har  set  os  om  derudenfor, 
set  Susås  Templer  og  Tebens  Pyramider, 
læst  Hieroglyfer,  gransket  Kileskrift, 
vi  ser  dog  Sandheden  fra  lidt  flere  Sider. 
Vi  skuer  klart  igennem  skiftende  Tider 
de  samme  Kræfter  i  den  samme  Drift : 

Den  uvidende  Mængde,  Folkets  brede  Lag 
kræver  en  Guddom,  der  kan  ol  res  til, 

og  helst  en  synlig,  en  haandgribelig  Støtte. 
Det  styrker  altid  den  der  føler  sig  svag; 
og  tolker  Præsterne  klogt,  hvad  Guden  vil, 
kan  det  til  Tider  gøre  virkelig  Nytte. 

Men  vi,  hvis  Tanker  bag  om  Tegnene  trængte, 
vi,  som  ikke  er  den  uvidende  Mængde, 
vi  noget  vidende,  vi  søgende  faa, 
vi  lader  roligt  Guderne  bytte  Navne. 
Bål,  Jahve,  Marduk,  Zevs  kan  komme  og  gaa, 
blot  Folket  har  en  Gud,  som  det  kan  favne. 
Vi  skelner  imellem  Kernen  og  dens  Avne; 
vort  Maal  er  det  at  granske,  at  forstaa. 
Paa  Jahves  Alter,  eller  Båls  —  den  Flamme, 
som  æder  Blodet,  siger  dog  det  samme. 
Tegnet  er  eet;  og  Navnet  ligegyldigt, 
naar  vi  kun  tænker  fint  og  føler  fyldigt. 

MATTATHIAS 
Du  følte  fyldigt  fordum  naar  vi  drøfted 
et  genrejst  Kongedømme  for  Israel. 
Din  Læbe  skjalv,  du  holdt  din  Højre  loftet; 
det  var  uforeneligt  med  Folkets  Vel. 
Utaaleligt,  dette  kronede  Tyranni ! 
Nej,  Raadet,  sa  du,  voxet  op  af  Slægten, 

de  mange  Røster  gjorde  hver  enkelt  fri, 

det  gjaldt  om  Ligheden  og  om  Ligevægten.  — 

Og  nu?  Hvad  er  det  nu  for  en  Sandhedskerne, 

du  fornemt  holder  dit  arme  Folk  tilfals? 

En  fremmed  Hersker,  en  Tyran  fra  det  fjerne, 

hylder  du,  for  at  redde  din  runkne  Hals! 

FEMTENDE  OPTRIN 
STYLIDES 

(frem  I 

Tilgiv,  om  jeg  forstyrrer  to  Filosofer! 
En  anden  Gang  kan  I  ta  fat,  hvor  I  slap. 
Men  Bål,  mine  Herrer,  venter  paa  sit  Offer, 
og  Kongen  paa  sin  Skat.  Min  Tid  er  knap. 

(Judas,  Boas  og  de  andre  slutter  en   Halvkres  om   Mattathias.   Krigerne 
om   Stylides) 

MATTATHIAS 
Hvor  knap  din  Tid  er  tilmaalt,  veed  ej  du ! 
Det  veed  den  Herre  kun,  som  holder  Snoren 
og  Saxen  i  sin  Haand. 

STYLIDES 

(med    el    Blik    til    Mændene) 

Nu  nu,  nu  nu ! 
Du  er  en  Mand  som  træder  fast  paa  Jorden.    - 


Vel,  Mattathias,  jeg  er  selv  en  Mand. 

Maaske  vi  to  da  bedre  kunde  forliges. 

Han  snakker  for  langt,  han  dær,  med  sin  Forstand. 

En  Handlings  Ord  kan  vel  i  Korthed  siges. 

(Vinker.    Krigerne    træder    tilbage) 

MATTATHIAS 
Den  Herre,  jeg  nævnte  før,  Hans  Ord  er  Daad. 

STYLIDES 
Da  lover  jeg  ham  Sæde  i  Kongens  Raad. 

MATTATHIAS 
Stol  paa,  din  Konge  har  sin  Plads  i  Hans ! 

(Vinker.   Hans  Mænd  træder  tilbage.) 

STYLIDES 
Du  kender  ikke  Syriens  Magt  og  Glans. 

(Til  Zakarias) 

Undskylde  et  Øjeblik,  min  Højærværdige! 
Et  Øjeblik.  Vi  bliver  hurtig  færdige. 

ZAKARIAS 

(misfornojet  tilbage) 

STYLIDES 

(til   Mattathias) 

Horte  du  Kongens  Budskab  og  hans  Ordre? 

MATTATHIAS 
Han  raabte  højt  paa  Torvet,  din  Herold. 

STYLIDES 
Højt  skal  den  raabe,  som  har  stort  at  fordre. 
Som  Verden  er,  maa  dens  Vilje  ta's  med  Vold. 

—  Men  den  som  selv  har  lært  at  skille 
med  Skarpsyn  mellem  smaat  og  stort, 

ham  hvisker  man  et  Ord  kun,  ganske  stille  — 

(slaar  ud  med  Haanden) 

Her  ligger  Modin  nu  fra  Port  til  Port. 

En  dyrker  Jorden,  en  tømrer,  en  er  Smed, 

hver  passer  sit,  og  søger  sit  derved. 

Dog  det  som  gør  at  Modin  er  en  Stad, 

et  fast  og  virksomt  Hele, 

ja,  som  en  murfast  Hær,  hvis  mange  Dele 

ikkun  af  Overmagt  kan  skilles  ad, 

—  og  saadan  er  det  jo  —  Nu  vel,  det  kommer 
deraf,  at  medens  Mængden  saaer  og  tærsker, 
smeder  og  tømrer,  staar  kun  een  som  Dommer. 
Enhed  og  Kraft  udgaar  fra  En  -     en  Hersker! 

MATTATHIAS 
Du  taler,  som  jeg  selv  saa  tit  har  talt. 


STYLIDES 
Dær  ser  du !  Jeg  har  ikke  skønnet  galt. 
Men  det  som  gælder  i  den  mindre  Kres, 
et  Hus,  en  Stad,  en  Hær  —  det  gælder  Riget. 
Kun  naar  det  Hele  som  en  Helhed  sees, 
kan  alt  i  Orden  og  med  Styrke  stige : 
Folket  i  Velstand  over  Land  og  By  — 
Hæren  til  Slagkraft  —  og  de  lærde  Præster 
til  Visdoms  Aand  --  Kongen  til  evigt  Ry, 
naar  sent  han,  som  en  Gud  selv,  Guderne  gæster. 
Nuvel :  En  saadan  Ordner  og  Styrkebringer 
er  Kong  Antiochos,  alt  Syriens  Drot, 
det  rige  Ægyptens  sejrrige  Betvinger, 
snart  Persiens  Kyrios.  Hans  Aag  er  godt. 
Fra  Nilens  Kilder  op  til  Pamirs  Fjælde, 
fra  Hellespontos  ud  til  Indiens  Floder 
een  Gud,  eet  Tungemaal,  een  Lov  skal  gælde, 
og  Stamme  hilse  Stamme  stolt  som  Broder. 
Det  Rige,  Mattathias,  er  vel  stort? 
Fra  Morgenrødens  Mur  til  Mørkets  Port !  — 
Gavmildt  belønner  Kong  Antiochos 
de  Tjenere,  hvis  Troskab  han  har  mærket. 
Men  det  at  være  virksomt  med  i  Værket, 
et  saadant  Værk,  er  nok  for  Mænd  som  os!  — 

Nu,  du  forstaar  mig  dog?  Vær  du  da  den, 
der  offervillig  aabner  en  Stortids  Døre 
for  Modins,  nej,  for  alle  Israels  Mænd! 

(viser   mod   Altret i 

MATTATHIAS 
Maaske  du  siger  dær,  hvad  jeg  bør  gøre.  — 
Men  dette  Sprog,  som  alle  Folk  skal  tale 
fra  Hellespontos  ud  til  Indiens  Dale, 
det  er  vel  Syrisk? 

STYLIDES 
Ja,  naturligvis! 

MATTATHIAS 
Og  denne  Lov,  som  ene  nu  skal  gælde 
fra  Nilens  Kilder  op  til  Pamirs  Fjælde, 
det  er  vel  Syriens  Lov? 

STYLIDES 

Det  er  det.  Pris 
du  Israels  Held !  Den  Lov  betyder  Styrke. 

MATTATHIAS 
Og  denne  Gud,  som  alle  Folk  alene 
med  fælles  Offergaver  nu  skal  dyrke, 
er  Syriens  Bal? 

STYLIDES 

Hvem  andre  skulde  jeg  mene? 

MATTATHIAS 

Men  vi,  som  har  et  Sprog,  en  Lov,  en  Gud, 
i  tusendaarig  Arv  fra  vore  Fædre? 

STYLIDES 

Vel,  I  maa  bytte  nu,  paa  Kongens  Bud, 
og  takke  til.  Den  ny  vil  gavne  Jer  bedre. 
Lad  Israels  Afmagt  se  til  Syriens  Magt, 
og  kende,  hvilken  Gud  der  blev  den  lille ! 

MATTATHIAS 
Og  hvis  vi  holder  dog  vore  Fædres  Pagt? 

STYLIDES 

(utaalmodigt) 

Vogt  dig,  at  ej  du  angrer  det  forsilde ! 
Israels  fattige  Stortid  er  forbi. 
Hvad  Brug  har  dette  Land  for  dine  Kræfter? 
At  skære  en  Vinstok,  muge  en  Faaresti, 
er  det  for  Styrken  et  Maal  at  stræbe  efter? 
Nej,  kun  en  Stormagt  byder  et  Folk  de  Veje 
hvor  Døden  er  stolt,  og  Livet  værd  at  eje  I 

MATTATHIAS 
Men  hvis  ad  andre  Veje  Israel  finder 
sin  Storhed?  en,  som  Syrien  ej  kan  se? 

STYLIDES 
Hvis  Israel  trodser  Verdens  Overvinder, 
skal  Israel  knuses  I 

MATTATHIAS 

Du  har  selv  maaske 
dræbt  Israels  Børn  og  myrdet  Israels  Kvinder? 

STYLIDES 

(vred) 

Hver  den,  som  trodsede  Kongens  Vilje,  faldt. 
Mit  Løsen  hedder :  Syrien  fremfor  alt  I  — 
Kongen  er  stor,  Mattathias.  Frygt  hans  Had ! 
Men  bring  nu  Bål  dit  Offer,  saa  bliver  du  glad. 

(Han    vinker;    Baalet   tændes) 

MATTATHIAS 

(stærkt) 

Om  alle  Folk,   saa  langt  som  Tordenen  dønner, 

fejgt  ofrede  til  din  Afguds  usle  Magt  — 

jeg,  o  Stylides,  jeg  og  mine  Sønner 

vil  holde  fast  ved  vore  Fædres  Pagt. 

Dø  skal  vi,  dø  skal  Kong  Antiochos  — 

men  bryde  Lovens  Bud  være  langt  fra  os. 

-STYLIDES 
Jeg  skønner,  at  al  min  Godhed  var  kun  spildt.  — 
Vagt,  grib  den  Mand  I 

(ludits.   Boas  lig  de  andre   drager   deres  Sværd.   Mattathias  staar  roligt. 
Vagten   nærmer   sig   tøvende) 

MANASSE 

(hurtigt) 

Den  Tosse  taler  vildt! 
Modin  vil  følge  den  forstandiges  Ord. 
Se,  Herre,  jeg  vil  aabne  vor  Frelses  Vej. 
Hør  mig,  mine  Brødre:  Kongen  er  stor! 

(Han   knæler    for    Altreti 

Og  Bål  er  Gud.  Ham  tjener  Israel. 

MATTATHIAS 

Nej ! 

(Han  styrter  frem,  dræber  Manasse  med  et  Slag  af  sin  Stav  og  vælter 
Altret  med  et  Spark,  i 

STYLIDES 

(springer  imod   ham  med   draget  Sværd,   men  falder  for  Staven.   Raab, 
Kvindeskrig     Kamp.) 

Tæppet 

ANDEN    HANDLING 


Ypperstepræstens  Arbejdssal  i  Jerusalems  Borg.  Døre  i  Baggrunden  til- 
venstre  og  i  Forgrunden  tilhøjre.  I  Baggrunden  et  højt  Vindu  mod  Øst.  Ud- 
sigt over  Dalen  til  Templet,  der  farves  af  Solnedgangen. 

FØRSTE  OPTRIN 
RAHEL 

(sfaar  ved  Vinduet  med  sin  Strengeleg,   klimprer  lidt,   synger) 

Til  Dig  opløfter  jeg  mine  Øjne,  Herre ! 

Os  tynger  de  hovmodige  Folks  Foragt. 

Hjælp  du,  at  ej  vi  selv  maa  gøre  det  værre! 

Lær  Folket  at  lide, 

lær  Dit  Folk  at  stride, 

styrk  os  i  Troskab,  væk  din  sovende  Vagt ! 

Min  Sjæl  hensvinder,  ja,  den  døer  af  Smerte. 

De  fremmede  bygger  Taarne,  hvor  Israel  boer. 

Oprejs,  o  Herre,  Dit  Tempel  i  mit  Hjerte! 

Lær  I'olket  at  lide, 

lær  dit  l-olk  at  stride, 

laan  os  din  Styrke,  frels  os  efter  Dit  Ord  I 

( l^avsc  I 

S* 

ANDET  OPTRIN 
JASON 

(hurtigt  ind  fra  venstre) 

Men  Rahel !  Barn  I  Hvad  er  det  dog  du  synger? 
RAHEL 

(forundret) 

Jeg  sang  kun  en  af  de  gamle  Salmer,  Far. 
Maatte  jeg  ikke  det? 

JASON 

(hen  til  hende) 

Fra  Blider  og  Slynger 
med  gloende  Sten  kunde  du  faa  dit  Svar !  — 
Husk,  hvemsomhelst  kan  høre  dig  dernede. 
Og  i  det  aabne  Vindu !  Tænk  dig  dog  om  I 
Portvagten  stod  og  lyttede  allerede.  — 
Hvad  vilde  du  sige,  hvis  nu  Kongen  kom  ? 

RAHEL 

(frygtsomt) 

Hvad  vilde  du  svare,  dersom  nogen  spurgte : 
Er  Davids  Salmer  forbudne  i  Davids  Stad? 

JASON 
Barn !  Syrien  raader  for  Jerusalems  Porte. 
Og  det  er  farligt  at  vække  de  Stores  Had. 

RAHEL 

(med  sænket  Hoved) 

Aa,  jeg  er  saa  bedrøvet  over  den  Fred! 
Jeg  synes  ingenting  du  har  frelst  derved. 

JASON 
Ellers  var  Jerusalem  gaaet  tilgrunde. 
De  havde  stormet  Staden  og  plyndret  Templet, 
bortledt  Kilderne,  nedhugget  Haver  og  Lunde. 

RAHEL 

Og  nu? 

JASON 
Nu  er  de  her  som  Venner  og  Gæster. 
Templet  er  fredet.  Borgerne  færdes  trygt. 
Og  Kongen  plejer  Raad  med  Israels  Præster. 

RAHEL 

(ser  op) 

Ja,  netop  dette  fylder  mit  Sind  med  Frygt. 
Borgen  staar;  men  Fjender  vogter  dens  Hvælv. 
Templet  staar;  dog  tør  vor  Gud  ikke  nævnes. 
Jeg  synes,  vi  er  indvendigt  plyndrede  selv. 
Hvad  kan  det  hjælpe  saa,  at  det  ydre  levnes? 

JASON 
Tal  ikke        Barn  -    om  Ting  du  ikke  forstaar  ! 

Jeg  og  Raadet  har  med  Overlæg  handlet. 

Alt  bliver  som  det  var,  naar  de  Fremmede  gaar. 

RAHEL 

(stillei 

Selv  om  de  gaar.  er  alt  usynligt  forvandlet. 

JASON 
Nu  skal  du  tiel  Ellers  gør  du  mig  vred.  — 
Du  aner  ikke,  var  de  komne  som  Fjender, 
hvad  Skæbne  der  saa  vented  Israels  Kvinder ! 
Netop  dig  har  jeg  tænkt  paa,  mer  end  du  veed. 
Som  Trælkvinde  havde  de  til  Syrien  slæbt  dig  I 

RAHEL 
Jeg  vilde  ha  dræbt  mig  selv !  du  kunde  ha  dræbt 

mig! 
JASON 

((imfa\ner   hendei 

Det  kunde  jeg  ikke,  du  er  mig  altfor  kær. 
Jeg  har  kun  dig.  Ingen  Skade  maa  ske  dig. 

(skyder   hende    fra   sig   hen    imod    Døren  i 

Men  gaa  nu  op  paa  dit  Kammer,  og  hold  dig  dær. 
Stæng  Døren,  Rahel !  Skynd  dig,  at  ingen  skal  se 

dig: 
RAHEL 

(ud    lilvenstrel 

TREDJE  OPTRIN 

(Det  mørkner    Jason   slaar   paa   et   Bækken.   En    Tjener  viser  sig) 

JASON 

(peger  paa   Lampen  over  Pulten) 

Tænd  Lampen  dærl 

TJENEREN 

(slaar   Ild   og  tænder   Lampen) 

Raadsherrerne  er  derude. 

'      JASON 
Godt,  før  dem  ind!  —  Stop  lidt!  Har  Kongen  spist? 

TJENEREN 
Ja,  Herre. 

JASON 

Hvem  er  hos  ham? 

TJENEREN 

De  tre  Strateger. 
JASON 

(vinker) 

TJENEREN 

(gaar) 

FJERDE  OPTRIN 
JASON 

(ved    Pulten.    Rludcr  i    Papirer.    Cor  Optegnelser.) 

FEMTE  OPTRIN 
ISAK  og  MOSES 

(ind    fra    venstre) 

MOSES 
Du  lod  os  kalde? 

JASON 

(opfordrer   dem   med   en   Haandbevægelse   til   at   tage   Plads;   griber   et   Ark 
fra  Pulten) 

Kongen  har  forlangt 
til  Hærens  Sold  femhundrede  Talenter. 

MOSES 

(gnavent) 

Dem  fik  han  jo  iforgaars ! 

JASON 

Det  var  til  Flaaden.  — 
Fremdeles  tusende  Sække  Mel,  leveret 
med  Hælvten  her  og  Hælvten  i  Askalon. 

MOSES 
Saa  maa  vi  sulte  ihjel  I 

JASON 

(fortsætter) 

Femtusende   Faar. 
Totusende  Stykker  Kvæg.  Et  tusende  Huder 
med  simpel  Vin ;  trehundrede  Huder  udsøgt. 

Alt  at  levere,  dels  i  Jerusalem, 
dels  i  hans  Lejr  ved  Bethulia. 

(Lægger   Arket  henj 

MOSES 

(forbitret) 

Han  plyndrer  os  I 

ISAK 
Antiochos  har  Magten. 
Hvad  kan  vi  gøre?  Vi  maa  rykke  ud 
med  alt  hvad  han  forlanger. 

JASON 

Disse   Penge 
lar  jeg  af  Tempelskatten. 

ISAK 

(beklagende) 

Det  er  nødvendigt. 

MOSES 
Hvor  meget  af  Skatten  er  der  saa  tilbage? 

JASON 
En  ringe  Rest  kun. 

MOSES 
Tror  du,  han  skaaner  den? 

JASON 
Jeg  haaber  det.  —  Du,  Isak,  skaffer  Melet 
og  Vinen. 

ISAK 
Jeg  skal  gøre  hvad  jeg  kan. 

JASON 
Kvæget  og  Faarene  bliver  din  Sag,  Moses. 

MOSES 
Da  maa  jeg  plyndre  Landet  ud  til  Hesbon 
og  Bethel  værre  end  Moabiterne  plyndrer. 

ISAK 
Det  hjælper  ikke. 

JASON 

(med  Vægn 

Det  er  Fredens  Pris ; 
den  maa  betales. 

ISAK 
Ja,  naturligvis. 

SJETTE  OPTRIN 
RAHEL 

(kommer  flvgiende   ind   fra   venstre  ng  kaster  sig  om   Faderens   Hals 

Far!  Hjælp  mig,  Far! 

JASON 
Hvem  gør  mit  Barn  Fortræd? 

MOSES 
En  Djævel  maa  den  være,  som  har  skræmmet 
det  gode  Barn.  Det  siger  Moses  med. 

RAHEL 
Han  stod  paa  Trappen,  Far.  Det  var  en  fremmed ! 

JASON 

Var  Tjeneren  der  ikke? 

MOSES 

Var  Faklen  tændt? 

RAHEL 
Jeg  kom  alene  paa  den  øverste  Trappe. 
Saa  greb  han  mig  — 

(hulker) 

MOSES 
Den  Skurk  I 

JASON 

Ja,  vent  kun  !  Vent ! 
Ham  skal  vi  nok  faa  fat.       Var  I-aklen  tændt? 

RAHEL 

Ja.  Han  bar  Spyd  og  purpursømmet  Kappe. 

MOSES 

(ængstelig) 

Saa  var  den  Hund  af  Kongens  Livvagt? 

JASON 

Ja!  - 
Jeg  tænker  han  skal  faa  sin  Straf  endda. 
Bliv  her,  mit  Barn !  Jeg  kommer  strax  tilbage. 

RAHEL 

(bange) 

Hvor  gaar  du  hen? 

JASON 

(føst) 

Til  Kongen  for  at  klage! 

SYVENDE  OPTRIN 
ANTIOCHOS 

(møder  Jason  i   Døren  tilhøjre.  Jason  træder  tilside  med  en  dyb  Hilsen) 

ANTIOCHOS 

(hurtig  ind,   fulgt  af  Nikanor  og  Gorgius.  Vagten  hugger  Lanserne  i  Gulvet 
udenfor.) 

Tilgiv,  at  her  jeg  træder  umeldt  ind ! 

JASON 
Er  ikke  Kongen  her  i  sit  eget  Rige? 

ANTIOCHOS 
Jeg  hørte  Skrig?  Jeg  hørte  en  Kvinde  skrige! 

JASON 
Det  var  min  Datter  dær. 

ANTIOCHOS 

(ser  paa  Rahel) 

Er  det  din  Datter? 
Skreg  hun  saa  vildt?  Man  tror  det  knapt. 

(Rahel  viger  for  hans  Blik) 

Let  som  en  Fugl !  —  Hun  synes  mere  skabt, 
let  som  en  Fugl,  til  Turtelduelatter! 

JASON 
Hun  blev  forfulgt  nu,  paa  den  aabne  Trappe. 

ANTIOCHOS 
Forfulgt? 

JASON 
Spyd  bar  han;  purpurbræmmet  Kappe. 

ANTIOCHOS 
En  af  min  Livvagt!  -     skønt  det  lyder  utroligt, 
vil  jeg  dog  tro  dig,  Jason,  paa  dit  Ord, 
og  paa  din  Datters. 

(Hen   til   Rahel.  der  viRcn 

Du  skal  færdes  roligt, 
yndige  Pige,  hvor  din  Konge  boer. 

I  vender    sigi 

NikanorI  Find  den  Mand  og  faa  ham  hængt! 
Du  staar  til  Regnskab  med  dit  eget  Halsben, 
hvis  den  Slags  atter  sker. 

NIKANOR 

(bøjer   sig    og   gaarl 

JASON 

Du   straffer  strengt, 
og  strengt  retfærdigt.  Drot.  Jeg  takker  dig. 

ANTIOCHOS 

Nej,  det  er  Kongen,  som  maa  takke  dig  I 

Du  fik  en  Fare  fra  mit  Aasyn  fjernet : 

Slet  er  af  slette  Mænd  Kongsmagten  værnet. 

(Han   betragter   atter   Rahel,   der  under  hans  Blik   viger  helt   tilbage 
mod  Muren) 

Din  unge  Datter  længes  efter  Ro. 
JASON 

itil   Rahel) 

Gaa  til  dit  Kammer  I 

ANTIOCHOS 

(til   Gorfi'ias) 

Folg  med  Blus  og  Lygter ! 

RAHEL 

(vil   gaa  t 

JASON 
Hilser  du  ikke  Kongen,  Rahel? 

RAHEL 

(bøjer  sig  med  korslagte  Arme  for  Kongen  og  flygter  ud  tilvenstre) 

GORGIAS 

(hurtig  efter) 

OTTENDE  OPTRIN 
ANTIOCHOS 

(ler) 

Jol 

Hun  hilser  som  en  Fugl,  idet  den  flygter. 

(.N\cd    et    Blik    paa    F^aatisherrcrne,    mistænksomt  I 

Raadet  forhandlede?  Hemmelige  Sager? 

JASON 
Nej,  Kongens  Tjeneste.  Vi  varetager 
den  Udskrivning  af  Proviant  og  Penge, 
som  du  forlanger. 

ANTIOCHOS 

En  rosværdig  Plid. 

(Til    Isak    og    .Mn.s.-s^ 

Skynd  Jer,  I  Herrer!  Skynd  jer  I 
ISAK  og  MOSES 

(hujer    sig    og    vil    gaat 

ANTIOCHOS 

Nej,  giv  Tid ! 

(skæmtende) 

Hvad  mener  I?  Var  mine  Krav  for  strenge? 

MOSES 
Let  er  det  ikke. 

ISAK. 
Det  er  ikke  let. 

ANTIOCHOS 
Des  mer  gør  I  jer  Umag.  Det  var  ret!  — 

(naadigt) 

Jeg  haaber  dog,  vi  mødes  endnu  iaften 
og  sammen  fejrer  en  liden  hellenisk  Fest. 
Naar  Hjerterne  gennemvarmes  af  Druesaften, 
forstaar  man  store  Nødvendigheder  bedst. 

(Han   nikker   til   Afsked.   Raadsherreine  ud   tilvenstre) 

NIENDE  OPTRIN 

(Pavsei 

JASON 
Kongen  befaler? 

ANTIOCHOS 
Befaler  og  befaler 

(hjerteligt) 

Se  paa  mig  som  en  Søn  af  Israels  Hus, 
der  til  sin  Fader  i  Fortrolighed  taler ! 

JASON 

(afværgende) 

Mod  Syrien  er  Israel  kun  et  Fnug. 

ANTIOCHOS 
Et  Fnug?  Et  Frøfnug!  Lad  kun  Kimen  møde 
til  rette  Tid  varm  Sol  og  kølig  Dug  — 
skjult  i  det  Fnug  laa  hele  Markens  Grøde ! 

(Hen   til  Vinduet) 

Det  maa  jeg  tilstaa,  Jason.  Her  boer  du  smukt 
Jeg  føler  mig  her  helt  forunderligt  hjemme. 

(Pavse) 

Det  Tempel  altsaa  bygged  Serubabel 
under  Dareios? 

JASON 
Ja. 

ANTIOCHOS 

Af  Persien? 

JASON 

Ja. 

ANTIOCHOS 

Men  Salomos,  hvis  Pragt  var  Verden  en  Fabel, 
det  brændte  Nebukadnesar? 

JASON 

Ja. 

ANTIOCHOS 

Af  Babylon? 
JASON 

Ja. 

(Pavset 

ANTIOCHOS 
Derfra  hvor  jeg  boer,  kan  man  ikke  se 
Jerusalems  Tempel. 

JASON 
Nej. 

ANTIOCHOS 

Du  tænkte  maaske, 
at  Synet  var  for  farligt?  Det  kunde  friste! 

JASON 

(tier) 

ANTIOCHOS 

(langsomt) 

De  Mure  staar,  som  kunde  de  aldrig  briste  . . . 

JASON 

(urolig) 

Ønsker  du  Bolig  her,  saa  sig  et  Ord ! 
ANTIOCHOS 

(slaar   om) 

Tak,  Jason !  Tak !  Jeg  er  tilfreds  hvor  jeg  boer. 
Men  hvis  du  vilde  laane  mig  denne  Sal 
til  Festen  iaften  — ? 

JASON 

(bøjer  sig) 

Gerne ! 
ANTIOCHOS 

(ser  sig  om) 

Det  var  herligt !  - 
Rummet  er  skønt.  Og  Luften  her  er  sval. 
Plads  er  her  nok  af,  til  en  mindre  Kres  — 
Og  her  kan  det  forbudne  Tempel  dog  sees ! 

JASON 

(tier) 

ANTIOCHOS 

(nærmere) 

Forunderligt,  i  Sandhed !  En  stænget  Dør. 
Stængt  for  Kongens  Scepter  og  Kongens  Krone? 

JASON 
Folket,  o  Konge. 

ANTIOCHOS 

Ja,  du  har  sagt  det  før. 
Oprør!  —  Nu,  de  lod  sig  vel  forsone? 

JASON 

Meget  finder  dette  Folk  sig  i. 
Men  dette  blev  dog  farligt. 

ANTIOCHOS 

Blev  det  farligt? 
Hvad?  Lidt  Spektakel? 

JASON 

Det  blev  sent  forbi! 

ANTIOCHOS 
Mig  er  et  saadant  Stivsind  uforklarligt. 

JASON 
Templet  er  Tegn  paa  Israels  Ære  og  Held. 

ANTIOCHOS 

Jeg  fiar  hørt  Tale  om  et  profetisk  Væld 
i  dette  Tempels  underjordiske  Huler  — 

hvis  Røster  skulde  varsle  Fremtidens  Kaar. 

Er  det  den  Skat  mon,  du  saa  haardnakket  skjuler? 

Du  ene  maa  vide,  hvad  Oraklet  spaar? 

JASON 

Jeg  sværger  dig,  at  jeg  som  aarle  og  silde 
færdes  i  Templet,  jeg,  som  kender  hvert  Rum  : 
Jeg  fandt  aldrig  nogen  profetisk  Kilde ! 
Boer  der  en  Gud  i  Templet,  er  han  stum.  — 
Men  Folket  klynger  sig  til  den  gamle  Tro, 
og  det  vil  rejse  sig,  forbitret  og  skræmmet, 
hvis  Templet,  hvor  det  mener  dets  Gud  skal  bo, 
trods  Lovens  Forbud  blev  betraadt  af  en  fremmed. 

ANTIOCHOS 
En  fremmed  !  Ja,  det  er  Skaden  og  det  er  Skammen  : 
Vi  kendte  hidtil  hverandre  altfor  lidt  — 
skønt  Bjerge  og  Dalstrøg  binder  Landene  sammen, 
og  begge  Folk  i  Virkeligheden  er  eet. 

JASON 
Ja,  Israel  stritter  imod;  det  har  den  Nykke. 
Men  det  er  just  hvad  jeg  bestræber  mig  for 
at  lære  mine  Landsmænd :  at  Syriens  Lykke 
for  den  forstandiges  Blik  er  eet  med  vor. 

ANTIOCHOS 

(naadij^ti 

Jeg  veed  det,  Jason.  Jeg  skal  ikke  forglemme, 
hvad  du  har  udrettet  alt,  med  klar  Forstand. 
Her  i  Jerusalem  føler  mit  Folk  sig  hjemme.  — 
Men  jeg  har  Brug  for  hele  Israels  Land! 

(Tæt  hen  I 

Forstaar  du,  hvad  Syrien  og  hvad  Israel  vinder? 
Dette  er  Broen  imellem  Vest  og  Øst  — 
Fæstning  ved  Fæstning,  du,  langs  Bjergenes  Tinder, 
og  Havn  ved  Havn  langs  med  den  aabne  Kyst : 
Saa  har  vi  den  Axe,  hvorom  Verden  svinger! 

JASON 

(grebet) 

Du  aabner  et  uendeligt  Fremtidssyn ! 

ANTIOCHOS 
Et  nært,  et  nært !  Vi  slaar,  til  hver  Hindring  springer. 
Alt  ryster  Jorden  for  mit  rynkede  Bryn.  — 
Men  dette  Rige,  mod  hvis  Rejsning  vi  stævner, 
har  særskilt  Brug  for  netop  dit  Folks  Evner. 
Slaas  kan  vi  selv,  og  herske  kan  vi  selv  — 
men  til  at  regne,  Jason,  og  til  at  handle 
er  intet  Folk  under  Himlens  Hvælv 
saa  skarpt  som  Israel.  /  skal  mig  forvandle 
Ægyptens  Dynd  og  Babyloniens  Ler 

og  Syriens  Sand  og  Lilleasiens  Fjælde 
til  Guld !  Af  meget  skal  I  frembringe  mer.  — 
Købmænd  og  Gartnere  for  et  Verdensvælde ! 
Ser  du  den  Fremtid,  Jason? 

JASON 

(eftertænksom) 

Ja ;  jeg  ser. 
ANTIOCHOS 

(med    Eftertryk) 

Der  kan  vel  gaa  en  halv  Snes  Ypperstepræster 
paa  dette  Verdensriges  Storskatmester! 

JASON 
Lover  du  mig  — ? 

ANTIOCHOS 
Hvis  Kvisten  kender  sit  Træ, 
skal  Stammen,  Jason,  lære  sin  Gren  at  gro. 

JASON 
Vi  glæder  os  til  at  voxe  i  Rigets  Læ. 

ANTIOCHOS 

Ja,  vi  har  meget  at  arbejde  paa,  vi  to. 

(sætter  si«;   tortrollui) 

Men,  Jason  -     — 

JASON 
Kongen  befaler? 

ANTIOCHOS 

Kongen  ønsker 

at  knytte  Folkene  sammen  med  faste  Baand.  — 
—  Jeg  saae  din  Datter.  Hvad  hedder  hun? 

JASON 

(farer  sammen) 

Rahel,  Herre. 
ANTIOCHOS 

Cmed  udstrakt  Haand) 

Giv  mig  hende ! 

JASON 

(tier) 

ANTIOCHOS 

(med   et  Sideblik) 

Knytter  du  din  Haand?!  — 
JASON 

(tager   sig   sammen) 

Dit  Tilbud  overrasker  mig. 

ANTIOCHOS 

(rejser  sig  og  gaar  atter  tæt  hen  til  Jason) 

Græske  Slavinder 
skal  blanke  hendes  Negle  med  Muldvarpskind  — 

Violer  skal  hun  spise,  syltet  i  Honning  — 

Hun  faar  sit  eget  Palads !  —  Jeg  vil  tit  gaa  derind  — 

Og  føder  hun  mig  en  Søn,  løfter  jeg  hende 

til  Rang  over  alle  de  andre,  næst  min  Dronning! 

JASON 

(undvigende) 

Hun  er  et  Barn  endnu,  ingen  voxen  Kvinde. 
ANTIOCHOS 

(sætter  sig) 

Desbedre,  Jason,  desbedrel 
JASON 

(træder    oprørt    tilbage) 

ANTIOCHOS 

(værdigt) 

Du  raader  du 
med  dobbelt  Fadermyndighed  for  den  Spæde. 

JASON 

(tier) 

ANTIOCHOS 

(rejser   sig,    vred) 

Du  takker  mig  ikke?  Du  betænker  dig  I  —  Nu  I 

JASON 

Hun  er  min  eneste,  Konge        min  Alders  Glæde. 

ANTIOCHOS 
Godt,  saa  betænk  dig  til  ikvæld  paa  Svaret  I 
Du  finder  nok  det  Svar,  som  du  staar  dig  ved. 
Min  Naade,  ikke  min  Vrede,  har  du  erfaret 
hidtil,  Jason ;  hidtil! 

(Han  gaar  hastigt  ud   tilhøjre.   Man  hører  X'agtens   Lanser  slaa  mod 
Stengulvet! 

JASON 

(Alene.    Ser   efter   Kongen,   synker  sammen  I 

Dyr  er  den  Fred  I 

Tæppet. 

TREDIE    HANDLING 


Samme  Sal,  senere  paa  Aftenen.  Stolene  er  flyttet  hen  til  Siden.  Fakler 
i  Holdere  langs  Væggene.  Midt  paa  Gulvet  et  lavt  Bord  med  guldfrynset  Dug. 
Frugtskaaler  af  Guld,  Sølv  og  Glas,  fyldt  med  Druer,  Ferskener  osv.  Langs 
højre  Væg  Anretterbord  med  Vinkummer  og  Bægere.  Ved  Bordene  purpur- 
hyndede   Løjbænke. 

FØRSTE  OPTRIN 
PATROKLES 

(ind,  hugger  Staven  i  Gulvet) 

Kongen  I  Kongen!  Kongen  I  —  Kongen  er  stor! 
ANTIOCHOS 

(ind,    fulgt    af    Prins    Ptolemæos,    Jason,    Strategerne    Gorgias,     Nikanor  og 

Filarkes,    Fyrst    Goliath   af  Askalon,    Filosofen    Berosos,    Raadsherrerue  Isak 

og  Moses 

Derefter  Tjenere,  en  til  hver  Gæst;  Tjenerne  stiller  sig  op 
langs  Væggene) 

PATROKLES 

(knælende) 

Herre,  din  Træl  har  dækket  dette  Bord. 
Lad  mig  dø,  hvis  Retterne  ikke  behage  dig ! 
Dræb  din  Træl,  hvis  Vinen  ikke  smager  dig! 


i».^ 


ANTIOCHOS 

Godt.  Det  er  nok.  Vi  er  tørstige  og  trætte. 
Rejs  dig !  Vi  stryger  den  strenge  Etikette. 

(Han  forer  Jason  afsides) 

Naa,  Jason,  har  du  betænkt  dig  paa  dit  Svar? 
JASON 

(undvigende) 

Konge,  nødig  vilde  din  Tjener  krænke  dig  ... 

ANTIOCHOS 
Endnu  til  Midnat,  Ven,   kan  du  —  betænke  dig! 

(Han  vender  Jason  Ryggen,  vinker  ad  Nikanor  og  giver  ham  sagte 
en  Ordre) 

NIKANOR 

(ser  op,  bøjer  sig  og  gaar) 

ÅNDET  OPTRIN 
ISAK 

(afsides  til   Moses) 

Nu  altsaa,  Moses,  nævn  os  ikke  som  Jøder! 
MOSES 

(gnavent) 

Det  er  vi  dog  I 

ISAK 
Jamen  mind  ikke  om  det.  Det  støder. 

TREDJE  OPTRIN 
ANTIOCHOS 

(lægger   sig   tilbords) 

Tag  Plads,  I  Herrer !  Til  en  beskeden  Fest. 
Paa  Feltfod.  Hver  bør  lade  som  han  var  hjemme. 

(Til   Jason) 

Du  er  det  jo,  min  kære  Ypperstepræst. 

(Han  vinker  yason  ned  paa  Løjbænken  tilvenstre) 

Du,  Ptolemæus,  ved  min  højre  Side. 
PTOLEMÆOS 

(adlyder) 

ANTIOCHOS 
Ikke  saa  pragtfuldt  som  paa  din  Farbrors  Slot. 
Men  hvad?  Jerusalem!  Noget  maa  man  lide. 

(Venligt  til  Jason) 

Tilgiv,  ærværdige  Jason !  Her  er  godt.  — 
Du  hviler  ubekvemt? 

(Han  vinker) 

PATROKLES 
Et  extra  Hynde 
til  den  højærværdige  Hr.  Ypperstepræst! 

(En   Tjener    bringer   Hyndet) 

NIKANOR 

(ind,    hojer    sig    bctvdningsfuldt    for    Kongen) 

ANTIOCHOS 

(oprømt) 

Naa,  gode  Venner,  vi  vil  strax  begynde. 
Skænk  i,  Patrokles! 

(skænker   i,   kredenser   Bægeret  og  rækker  Kongen   det.   Tjenerne  skænker 
for  hver  sin  Gæst) 

ANTIOCHOS 

(drikker) 

Ved  Zeus-Bål,  det  svaler! 

(til  Ptolemæos) 

Du  kender  den? 

PTOLEMÆOS 

(nipper) 

Nej,   Herre. 

ANTIOCHOS 

Fra  Ægypten  — 
men  krydret  i  mine  syriske  Pokaler 
med  eet  Stænk  Olie  blot  af  Eukalypten. 
Mishager  dette  Stænk  dig? 

PTOLEMÆOS 

(nipper  atter) 

Tværtimod. 
Det  laaner  denne  Vin  en  særskilt  Aroma. 

ANTIOCHOS 
Tungsindig,  hvad?  —  Naa  ja  da,  Vinen  er  god. 
laften  skal  uskyldig  kun  Skæmten  raade. 

(med   høj   Røst  til  Jason) 

Vi  glæder  os  alle  over,  at  Israel 

saa  klogt  erkendte  sit  eget  sande  Vel. 

JASON 

(med  en   Bøjning) 

Israel  takker  dig,  Konge,  for  din  Naade. 

ANTIOCHOS 
Du  hviler  stadig  ikke  rigtig  bekvemt? 

JASON 
Tak,  Herre,  jeg  hviler,  skønt  kun  lidet  øvet. 

ANTIOCHOS 
I  plejer  at  sidde.  Rigtig.  Det  havde  jeg  glemt. 
Patrokles :  Stole  til  de  Herrer  af  Raadet ! 

PATROKLES 

(vinker  til  Tjenerne,  der  straiis  bringer  Stole  til  de  jødiske  Herrer) 

JASON 
Nej,  Herre  Konge  —  Tak  -    Det  sømmer  sig  ikke. 

ANTIOCHOS 
Alligevel  føler  din  Albu  sig  benaadet. 

Sid  I  kun  op.  Vi  foretrækker  at  ligge. 

Saadan  just  bliver  dette  Symposion 

et  sandt  Symbol  paa  det  som  vi  stræber  efter : 

Een  Sal,  eet  Bord,  eet  Rige  under  min  Haana 

—  men  ingen  Tvang  lagt  paa  de  virkende  Kræfter. 

F]ERDE  OPTRIN 
FILARKES 

(sagte  til  Gorgias,  med  et  Blik  paa  Isak) 

Se  til  den  Jødetamp,  hvor  han  er  flittig. 

GORGIAS 

Han  er  vel  næppe  vant  til  saa  god  en  Vin. 

FILARKES 

Han  drukner  sin  Angst. 

GORGIAS 

Ja,  Kongen  er  meget  vittig. 

ISAK 

(til   Moses) 

Hvad  tror  du,  Gorgias  hvisker  med  Mlarkes? 


Hvem  veed? 


MOSES 

(sagte) 

ISAK 
Vi  har  kun  at  gøre  gode  Miner. 

MOSES 
Og  takke  til,  naar  ikke  vi  aabent  sparkes ! 

FEMTE  OPTRIN 
ANTIOCHOS 
Tal  højt,  I  Herrer,  saa  vi  alle  kan  høre, 
hvad  kloge  Tanker  I  har  at  føre  frem. 
Symposiet  er  sat.  Og  vi  er  lutter  Ore. 

GORGIAS 

Jeg  spurgte  Filarkes,  om  hans  Elefanter 
ogsaa  var  brugelige  til  Jagt  paa  Tiger. 

ISAK 
Og  Moses  spurgte  mig,  om  Alexander 
eller  Antiochos  var  den  største  Kriger. 

ANTIOCHOS 
Hvad  Svar  fik  Moses? 

ISAK 

Nu,  jeg  svarede  ham, 
at  Alexander  erobrede  Verden  først. 

Og  det  at  gentage  en  saa  uhørt  Stordaad, 
er  tvefold  Daad. 

ANTIOCHOS 
Saa  er  Antiochos  størst?  — 
Endnu  dog  næppe.  Men  din  Tanke  er  klar. 
Der  var  filosofisk  Mening  i  dit  Svar. 

(Til  Jason) 

I  Jøder,  Jason,  boede  ikke  forgæves 
ved  Alfarvej  mellem  Babel  og  Ægypten. 
I  fik  den  Vekseldrift,  som  altid  kræves, 
hvor  Tanken  ret  skal  gro  i  Højden  og  Dybden. 
Medfødt  Snille  har  I,  og  høj  Kultur. 
Men  een  Ting  undrer  mig. 

JASON 

(ser  spørgende  op) 

ANTIOCHOS 

Jo:  Sankerib,   Neko 
og  Nebukadnesar  brød  Jerusalems  Mur; 
Helte  og  Hunde,  Vismænd  og  Barbarer 
har  bortført  eller  slagtet  b^olket  i  Skarer  . . . 
Det  undrer  mig,  at  Israel  dog  bestaar 
den  Dag  idag,  mens  mangen  stærkere  Stamme 
styrtede  længst  for  mindre  Storm  og  Flamme 

og  nævnes  kun  som  et  Navn  fra  glemte  Aar. 
Forklar  mig  Grunden,  lærde  Ypperstepræst, 
som  du  af  alle  Mænd  maa  vide  bedst  I 

JASON 
Jeg  ber  dig,  Herre,  fritage  mig  for  Svaret. 

ANTIOCHOS 

Altsaa  veed  du  et  Svar!  Tal  frit!  Hvad  melder 
de  gamle  Skrifter?  Hvad  fiar  du  selv  erfaret? 

JASON 

(modstræbende) 

De  gamle  Skrifter  hævder,  at  Israels  Gud, 
hvis  Præst  jeg  er  .  .  . 

ANTIOCHOS 

Hvis  Præst  du  var.  Pas  paa ! 

JASON 

har  lovet  Folket,  at  naar  det  holdt  hans  Bud, 

skulde  det  aldrig  i  Evighed  forgaa. 

ANTIOCHOS 

Se  se!  Men  sig  mig,  Jason,  hvordan  forliges 
nu  Israels  Gud  med  Syriens  Gud,  Zeus-Bål? 

Næppe  ret  godt. 


JASON 

(smilende.) 

ANTIOCHOS 

(alvorligt) 

Men  naar  nu  du  og  de  Herrer 
af  Raadet  kryber  frem  og  ofrer  til  Bål  — 
holder  eller  bryder  I  saa  de  Bud, 
der  siges  Eder  givne  af  Israels  Gud? 

JASON 

(rejser  sig  urolig) 

Du  spotter,  Herre  Konge.  Men  hvorfor  spotter 
du  dine  Venner  og  Tjenere  saalunde? 

ANTIOCHOS 

(smilendet 

Symposiet  kræver,  at  de  kyndige  blotter 
med  skarpe  Spørgsmaal  Tingenes  indre  Grunde. 
Sæt  dig!  Og  sig  mig  -    nu  maa  du  ikke  vredes 
Hvad  venter  du,  hvad  venter  de  andre  at  vinde 
for  Israels  Folk,  idet  I  handler  saaledes? 

JASON 
Vi  veed,  hvad  Israel  har  vundet  derved, 
det,  som  du  forud  tilsvor  os,  o  Konge : 
Dit  Venskabs  Naade,  Del  i  Svriens  Fred ! 

ANTIOCHOS 

Altsaa,  Jason  —  Vi  maa  videre  drøfte 

en  saa  forviklet  og  saa  fængslende  Sag  — 

I  stoler  mer  paa  Syriens  Konges  Løfte 

end  paa  det  Løfte,  Israels  Gud  staar  bag? 

Eller,  mon  1  for  at  redde  Godset  og  Livet 

for  Eder  selv  og  de  andre,  der  lever  nu, 

har  ofret  det,  som  Eders  Folk  var  givet 

til  evig  Frelse?  —  Ja,  hvad  mener  vel  du? 

Du  tier?  —  I  andre!  Den,  som  kunde  forraade 

af  usel  Frygt  sine  Fædres  gamle  Gud 

og  undergrave  sit  Folk  for  en  fremmed  Naade : 

Hvad  mener  I,  en  saadan  Tjener  er  værd? 

Hvilken  Troskabsed  vil  han  ikke  bryde 

af  Lyst  til  Guld  eller  Angst  for  dragne  Sværd? 

NIKANOR 

(springer    op) 

Sig  kun  et  Ord,  o  Konge,  og  jeg  dræber 
med  egen  Haand  den  gamle  Halvgilding  dær, 
før  næste  Løgn  har  lusket  sig  fra  hans  Læber  I 


MOSES 

(rejser    sig) 

Du  vover  at  haane  Israels  Ypperstepræst? 

GORGIAS 

(op) 

Vinen  er  god.  Blod  er  dog  altid  bedst. 
JASON 

(hsr  rejst  sig) 

Hædrer  det  Kongen,  at  de  graa  Haar  haanes 
i  Kongens  Hal?  —  Vi  døer  den  Time  du  vil. 

ANTIOCHOS 

(uden  at  røre  sig) 

Jeg  skaanede  Jer.  I  skal  fremdeles  skaanes.  — 
Skam  dig,  Nikanor  I  —  Gorgias.,  fald  til  Hvile ! 

(  De  adlydert 

Isak,  drik  ud!  —  Spis,  Moses,  Druerne  kvæger. 

(De  sætter  sig) 

Ved  et  Sympsion  skal  man  fint  kunne  smile 
lil  bittert  Bundfald  i  et  duftende  Bæger. 
Alt  kan  man  tale  om,  hvor  alt  er  Skæmt.  ' 

(Sagte  til  Jason^ 

Skæmt  var  mit  Ønske  for ;  en  Skæmt,  skønt  dristig, 
var  din  Betænkelighed.  Lad  det  være  glemt. 

(Hojt) 

Se  til  Fyrst  Goliath  af  Askalon ! 

Han  taler  ikke  meget,  men  han  kan  drikke. 

Og  hvilken  Gratie  lærte  mon  ham  at  ligge? 

■   (Latter) 
104 


I 


GOLIATH 

(vil  svare) 

ANTIOCHOS 

Nej,  Goliath,  røb  det  nødig!  Drik  nu  smukt. 

Vi  holder  i  Dag  paa  Ærbarhed  og  Tugt. 

Og  ikke  Vid  alene,  men  Visdom  følger 

vor  Lystsejlads  over  Druens  dybe  Bølger. 

Min  Faders  Ven,  min  uskyldige  Ungdoms  Lærer, 

det  store  Babylons  lærde  Historiograf, 

hvis  Visdomskunst  hver  kyndig  Gransker  højt 

ærer  — 
Berosos !  fuldbefaren  paa  Tankens  Dybder, 
forklar  du  os  Begrebet :  Den  syriske  Aand ! 
Den  sammenbinder  Syrer,  Græker,  Ægypter, 
Chaldæer  og  Jøde  med  usynlige  Baand ; 
den  binder  os  alle ;  til  Verdens  Grænse  naaer  den  : 
Men  hvilket  er  dens  Væsen  ?  Hvori  bestaar  den  ? 

BEROSOS 

(rejser    sig,    hvid    og    kruinbojet) 

Dær,  Konge,  gav  du  mig  et  vanskeligt  Hverv  — 

som  jeg  maaske  dog  er  nærmest  til  at  øve, 

naar  du  befaler  mig  at  være  saa  djærv. 

Thi  avlet  er  jeg  under  den  himmelske  Tyr 

og  født  under  Stenbukkens  Tegn  i  det  gamle  Babel, 

hvor  Visdoms  Morgenstjerne  for  evigt  gryer. 
Og  hvor  Kong  Khufus  vældige  Pyramide 
synligt-usynligt  viser  mod  Verdens  Midtpunkt, 
lærte  jeg  Tallenes  Tegn,  som  faa  tør  vide. 
Endvidere  har  jeg  gransket  og  kender  grant 
—  hvad  Alexander  virked  i  herlig  Handling  — 
det  Tankespind  som  Aristoteles  spandt. 
Men  hvad  jeg  selv  har  skrevet  af  dybe  Skrifter, 
det  har  jeg  skrevet  under  Syriens  Skjold, 
i  kronet  Ly  af  Selevkiders  Bedrifter. 

(standser) 

NIKANOR 

(gaber  og  hvisker  til   Filarkes) 

Han  bliver  aldrig  færdig,  det  gamle  Fæ. 
FILARKES 

(sagtet 

Hys!  Han  er  mægtig,  han  har  Kongens  Øre. 
NIKANOR 

(højt  I 

En  Kriger  hviler  sodt  under  Visdoms  Træ  I 
FILARKES 

(ligesaa  i 

Hans  Tale  er  som  et  Springvand,  liflig  at  hore. 

106 


BEROSOS 
Velan  da,  Konge!  Det  synes  at  Verdenskraften 
ustadig  bytter  Bolig  fra  Folk  til  Folk ; 
hver  Stormagt  har  sin  Morgen,  og  faar  sin  Aften. 
Men  selve  Kraften  synes  altid  at  gro, 
og  hvad  det  visnende  Folk  for  evig  mister, 
øger  ad  lønlig  Vej  dog  Arvingens  Bo. 
Det  barske  Ninive  løftede  Babels  Arv 
og  fæstede  Ørnevinger  til  Tyrens  Skuldre. 
Memfis  gød  Alvisdom  i  Styrkens  Marv. 
Og  Suså  føjede  Kvindens  Bryster  til ; 
men  Løvekloen  kom  fra  Trakiens  Bjerge : 
Hvem  tyder  Sfinxen?  Hvem  ser  Kræfternes  Spil? 

(standser  I 

ANTIOCHOS 

(sagte   til   Ptnlemcros) 

Slig  lærd  Veltalenhed  findes  ikke  saa  let 
i  Eders  Ægypten.  Vel? 

PTOLEMÆOS 

Nej,  Kongen  har  Ret. 

BEROSOS 

I  alle  disse  Stater,  der  steg  og  faldt 
fandt  jeg  en  Fejl,  som  lønlig  løsnede  alt : 

Hver  enkelt  elskede  og  forstod  sit  eget, 

men  saae  paa  de  andres  med  Foragt  og  Had. 

Herudi  afveg  Alexander  vel  meget, 

men  ej  hans  Folk ;  og  Riget  splittedes  ad. 

Dog,  nu  har  du,  Antiochos,  og  din  Fader, 

micd  Vælde  samlet  alle  de  andres  Arv ; 

og  Syriens  Folk  er  ikke  et  Folk  som  hader. 

Du  straffer  de  genstridige,  det  er  din  Pligt. 

Du  lægger  dem  i  Lænker  —  men  saa  befrier 

dit  Antiochias  gæstfri  Akademier 

de  lænkebundnes  Sjæl,  deres  Vidskab  og  Digt, 

fra  Glemsels  Fængsler  og  de  smaa  Kaars  Tvang 

til  Himmelflugt  paa  det  syriske  Vingefang! 

Selv  saae  jeg  Syriens  ypperste  Vismænd  dyrke 

chaldæisk,  hellenisk,  persisk,  ja  israelitisk 

Tænkning  og  Kunst  med  samme  Orden  og  Styrke, 

som  trak  snorlige  Antiochias  Gader 

cg  præger  Folket  i  dets  Arbejdsfærd 

og  sejrriggør,  o  Konge,  din  herlige  Hær! 

(Bifald) 

Men  denne  sjældne  Enhed  af  uens  Dyder, 

den  Kræfternes  Guldring  paa  din  Herskerhaand, 

er  Tegnet,  som  jeg  tyder: 

Syrisk  Aand ! 

(Stormende  Bifald) 

ANTIOCHOS 

(rejser    sig    halvt) 

Jeg  elsker  dig,  Berosos.  Dit  Ord  har  tolket 
Forlang  hvad  du  vil,  min  Ven,  og  det  er  dit. 
den  Aand  som  styrer  Kongen  og  styrker  Folket. 

BEROSOS 
Løn  mig,  o  Konge,  med  en  Granskers  Glæde 
I  Ro  at  turde  slutte  sin  Tankes  Kæde! 

ANTIOCHOS 
Vær  stille.  Venner!  —  Berosos,  tal  du  frit! 

BEROSOS 

(fortsætter) 

Eet  Ord  endnu  kun  agtede  jeg  at  sige : 
Da  Syriens  Aand,  grænseløs,  favner  alt, 
kan  Syrien  ikke  falde  som  Babel  faldt. 
Hvor  skulde  noget  volde  Syrien  Meen? 
Dets  Stormagt  vil,  ja  maa,  evindeligt  stige, 
thi  Syriens  Aand  og  Verdens  Aand  er  een ! 

(lægger  sig) 

ANTIOCHOS 

(vender  sig  skiftevis  til  de  forskellige) 

Ægypten,  Syrien,  Hellas,  Israel  — 

hver  som  har  Øren  at  hore  med,  han  høre! 
iMed  Visdoms  Ord  slutter  Symposiet  vel. 

I  til   Patrukles,  idet  han  rejser  sig) 

Spil  op,  Cymbel  og  Pavke,  lad  Trommerne  røre  I 
PATROKLBS 

(vinker  mod   Galleriet.   Cymbel,    Pavke  og  Tromme) 

SJETTE  OPTRIN 
VAGTHØVEDSMANDEN 

(melder) 

Raadsherren  Zakarias  ønsker  at  stedes 
for  Kongens  Aasyn. 

ANTIOCHOS 

(lader   sig    dale    ned    paa    Lojbænken) 

Godt,  saa  før  ham  ind  I  — 
Synd,  han  skal  tørste,  mens  vi  andre  glædes. 

{Vagthovedsmandcn   udj 

SYVENDE  OPTRIN 
ZAKARIAS 

(halter   ind,    snavset,    med    sønderrevne    Klæder,    falder   ned   for    Kongen. 
Uro) 

Ve,  Herre  Konge,  Ve ! 

ANTIOCHOS 

(barsk) 

Rejs  dig,  og  tal  I 
Hyl   ikke,  Hund!    Sig  alt,  men  sig  mig  det  kort! 

ZAKARIAS 

(rejser  sig  forfærdet) 

Modin  gør  Oprør  —  de  har  styrtet  Bål  — 
dræbt  alle  dine  Mænd  —  jeg  flygtede  bort  — 

(falder   atter   ned) 

GORGIAS 

Der  ser  du.  Herre,  dette  var  hvad  jeg  spaaede ! 

ANTIOCHOS 

(vender  sig  til  Jason) 

Saaledes  altsaa  lønner  dit  Folk  min  Naade. 


JASON 

(vil   tale) 


ANTIOCHOS 

Ti!  Sæt  dig!  Jeg  har  nok  af  de  falske  Ord.  — 
Kom  her,  Nikanor !  Gorgias  her !  —  I  andre, 
e:  nyt  Symposion  venter  ved  Kongens  Bord.  — 

iHiin   K'ver  saKtc   sine   Ordrer  til    Sikanor  oj;  (iorfiias,   de  skynder  sig  bort) 

ANTIOCHOS 

(med  et  Spark  til  Zakarias) 

Ligger  du  der  endnu,  din  stakkels  Tiggeri 

(til    Patrokles) 

Skaf  ham  en  Stol ! 

(Det  sker;    ti!  Zakarias). 

Op  med  dig !  Sæt  dig  ned 
Tag  dig  en  Drue  I  Smag  paa  det  vi  drikker! 


ZAKARIAS 

(lystrer    forskræmt.    Isak    og    Moses    hvisker    til    ham) 

ANTIOCHOS 
Hvem  hvisker  nu  med  den  forpjuskede  Hane? 
Hvor  jeg  er  fra,  kalder  man  det,  at  hviske 
ved  Kongens  Bord,  en  lidet  høvisk  Vane. 

(til   Zakarias) 

Kykli,  min  Kok! 

(til    Jason) 

Ti'vit,  ærværdige  Ugle ! 
Ved  Bål,  min  Fader,  I  skal  svare  mig! 
!  troede  maaske,  at  her  var  noget  at  skjule? 
Aa  nej,  Antiochos  kan  klare  sig, 
om  end  en  israelitisk  l-aarelus 
har  bidt  en  trofast  Tjener  af  hans  Hus.  — 

Kun  maa  naturligvis  det  Kryb  saa  knækkes!  — 
Drik,  Jason,  drik!  Er  Bægret  dig  for  simpelt? 
Vent  lidt !  Snart  skal  du  se,  at  der  bedre  dækkes. 

(Tavshed  I 

Du  tier,  Ptolemæos?  Ja,  du  er  klog. 

Jeg  selv  har  i  min  Ungdom  været  Gidsel. 

Rom  satte  mig  Kongesøn  i  en  Askekrog. 

Jeg  binder  dig,  min  Prins,  med  et  gyldent  Bidsel. 

Jeg  hædrer  dig  som  Fyrste  og  som  Soldat ; 

i  Syrien  ser  du  en  civiliseret  Stat.  — 

Alligevel  er  du  tavs.  Ja,  du  er  klog. 

Men  glem  dog  ikke,  at  man  kan  fortale  sig 

ogsaa  i  Tavsheds  meget  sigende  Sprog ! 

PTOLEMÆOS 

(bojer  sig  dybt   for   Kongen  i 

ANTIOCHOS 
Stadig  den  tavse  Mester  i  at  drille? 
Nu,  jeg  vil  nødig  hævne  mig  med  Spørgsmaal, 
der  maatte  tvinge  dig  til  at  tie  stille: 
Jeg  fritter  ikke,  hvordan  smager  de  Bryster 

man  dier  hos  sin  Faders  Søster 

Nej,  Nej!  Jeg  veed,  hvor  mildt  jeg  mindes  Rom. 
Pinlige  Ting  taler  vi  ikke  om. 

(\cndcr  si«   til   /ind//) 

H 

Og  derfor,  Jason,  spørger  jeg  heller  ikke, 
i  hvilket  Kammer  din  Datter  inat  skal  ligge. 
Men  sig  mig  — 

OTTENDE  OPTRIN 
VAGTHØVEDSMANDEN 

(melder) 

Et  Ilbud,  Konge,  fra  de  Hære 
du  har  mod  Persien,  kaster  sig  for  din  Fod. 

ANTIOCHOS 

Lad  Budet  komme. 

VAGTHØVEDSMANDEN 

(ud) 

NIENDE  OPTRIN 
ILBUDET 

(ind,   falder  ned   for  Kongen) 

Sejr!  Sejr  og  Ære! 

ANTIOCHOS 

Du  melder  Sejren?  Vel.  Saa  skal  du  leve.  — 
Hvor  havde  Nabdunur  mod  Persien  Held? 

ILBUDET 

Nabdunur  melder  Kongen  ved  sin  Træl : 
Han  tog  Ekbatana  med  tredvetusende 

mod  femtitusende,  hvoraf  Hælvten  faldt. 
Nu  gaar  han  mod  Persepolis,  alt  knusende. 

(Bifaldsraab) 

FILARKES 

Saa  ske  det  Syriens  Fjender  overalt ! 

ANTIOCHOS 

(til  Budet) 

Du  hedder? 

ILBUDET 
Kurnur. 

ANTIOCHOS 

Tag  da,  Kurnur,  den  I 

(Han  stryger  en   Guldring  af  sin   Arm) 

Gaa !  Hvil  og  forfrisk  dig  nu  hos  Kongens  Mænd  I 
ILBUDET 

(modtager    Armringen,    icysser   Gulvet    for    Kongens    Fod,    og   gaar    baglængs 
ud,   idet   han  tre  Gange   kaster  sig   næsegrus   for   Kongen) 

TIENDE  OPTRIN 

ANTIOCHOS 
Naa,  Filarkes,  vi  maa  nok  snart  afsted, 
hvis  vi  vil  se  Persepolis,  før  det  styrter. 
Dog  denne  Nat  endnu  vil  vi  her  ha  med.  — 
Endnu  en  liden  Overaskelse  venter. 


ILS 


Et  nyt  Symposion,  som  jeg  lovede  før. 
En  Tak  for  sidst,  med  fyrstelige  Renter. 
Forgæves  banker  ingen  paa  Kongens  Dør. 

I  Et   stærkt   Brandskær  flammer   op  derude  over   Templet  I 

Se  dær,  mine  Venner,  er  en  Fakkel  tændt, 
som  jeg,  Antiochos,  kan  være  bekendt! 

i  Raadsherreine    farer    skrækslagne    op  i 

ISAK 
Brand  !  Ve  !  Det  er  Templet ! 

MOSES 

Jerusalems  Tempel  brænder ! 

JASON 

(rejser    sig    forbitret i 

Du  lovede  Templet  Fred ! 

ANTIOCHOS 

Du  lovede  mig 
et  lydigt  Folk  lagt  under  Kongens  Hænder! 
og  den  ulydige  første  Mand  var  dig. 

(Jason   og    Kiiudsherrerne   vil    flygte.    Paa   et   Vink   af    Kongen    holder 
Tjenerne    dem    fast) 

ANTIOCHOS 
Se,  hvor  det  flammer !  Et  prægtigt  Blus,  ved  Bål ! 
Det  varmer  Hjertet.  Man  faar  Lyst  til  at  drikke. 

(til  Jason) 

Nu  faar  du  strax  en  mere  værdig  Pokal. 

JASON 
Den  Brand  maa  slukkes.  Holder  du  os  tilbage, 
skal  Israels  Gud  forbande  dig ! 

ANTIOCHOS 

(ler) 

Israels  Gud ! 
Tror  du,  han  hører  en  utro  Tjeners  Klage? 

ELLEVTE  OPTRIN 
NIKANOR 

(ind,    fulgt   af   Øverster   og   Krij^sniænd   med   Templets   Guldkar,    Kummer 
og  Bægre) 

Her  er  de.  Herre.  Det  var  alt  hvad  der  var. 

ANTIOCHOS 
Se,  smukke  Sager.  Guld !  Drevet  kunstfærdigt ! 
Naa,  Jason,  kender  du  dette  Drikkekar? 

(løfter    detl 

Det  er  næstendels  en  Konge  af  Syrien  værdigt! 

JASON 
Forbandet  være  den  Stund,  jeg  laante  dig  Øre, 
o^  fæstede  Lid  til  en  kronet  Løgners  Ord !  — 
Korsfæst  mig  kun !  Men  Sandheden  skal  du  høre. 


ANTIOCHOS 

Korsfæste  dig?  —  Jeg  horer  med  Velbehag, 
hvor  kraftig  du  formaar  at  krydre  din  Tale 
—  om  end  den  rober  en  ukultiveret  Smag. 

(til  Nikanor) 

Hvor  Stod  det  dær? 

NIKANOR 
Dette  pragtfulde  Kar 
stod  inderst  i  Templet,  ved  et  Purpurfcrhæng, 
foran  et  Rum,  hvori  der  ingenting  var. 

ANTIOCHOS 

(ler) 

Det  stemmer,  Jason !  Stemmer  atter  og  atter. 

(hoster) 

Dunk  mig,  kæreste,  ellers  døer  jeg  af  Latter. 

(Patroklcs   dunker   Kongen    i    Ryggen) 

ANTIOCHOS 

(til  Patrokles) 

Fyld  mig  det  Kar !  Del  Tempelkummerne  rundt  I 
Hent  Danserinder! 

(til  Jøderne) 

Med  Godt  gengælder  jeg  Ondt. 

(Jason   og  Raadsherrerne  vil  atter  flygte,   Krigerne  holder  dem  ublidt  fast) 

ANTIOCHOS 
Jeg  vil  ej  piske  Jer  med  Svøber  og  Tidsler, 
endmindre  med  Skorpioner.  Jeg  er  godmodig. 
I  følger  mig  nu  til  Persien  som  Gidsler ; 
vort  nye  Venskabs  Urt  skal  voxe  frodig. 
Men  dem,  der  frækt  har  budt  mig  aaben  Trods, 
er  det  m.in  Pligt  at  knuse  med  al  min  Magt. 

(Paa  Pladsen  foran  Borgen  høres  Trommehvirvler  og  taktfaf.t  Tramp 
af  Krigsfolk.  Kongen  træder  hen  i  det  af  Brandskæret  oplyste  Vindu.  Trom- 
merne tier.  Man  horer  den  marsjerende  Hærs   Raab. 

HÆREN 
Kongen  er  stor.  Hil  dig,  Antiochos  I 

ANTIOCHOS 

(raaber  ud) 

Sejren  er  vor.  Brænd ! 

(Hæren    brøler) 

Slaal 

(Hæren    brøler) 

Slagt  I 

(Hæren  broler) 

Tæppe 

FJERDE    HANDLING 


Synagogen  i  Modin. 

Bænke.  Tilhøjre,  bag  et  prægtigt  Forhæng,  Skabet  med  de  hellige  Skrifter. 
Midt   i   Salen    den   ophøjede    Bedestol.    Tilvenstre    Udgangsdøren. 
I     Baggrunden    Vinduer    med    høj    Udsigt    over    Sarons    Slette    til    Havet 
langt  ude. 

FØRSTE  OPTRIN 
SYNAGOGETJENEREN 

(gaar   rundt   og   ordner) 


ANDET  OPTRIN 
JOHANNES  OG  ASA 

(udenfor   Vinduerne,    ser  ind) 

ASA 
Idag  maa  vi  nok  bede  enhver  for  sig; 
vor  Menighed  er  spredt  over  Dal  og  Bjerge. 

JOHANNES 

(stille  krænket) 

Mattathias  har  splittet  os  med  sin  Daad; 
ej  Sværd,  Lovlydighed  er  Israels  Værge. 

ASA 
Der  ligger  dog  vist  mange  skjulte  i  Kornet 
og  Haverne.  De  kunde  samles  nemt. 

JOHANNES 
Vel.  Blæs  du  Tegnet  da  i  Sabbaths-Hornet, 
som  vi  for  Nattens  Uro  har  skændig  glemt. 

ASA 
Dristigt  at  blæse  i  Hornet  idag,  Johannes! 

JOHANNES 

Vil  ikke  du,  vil  jeg!  Trods  Fare  og  Nød, 
Sabbath  er  Sabbath,  Asa.  Hvis  Loven  blandes 
med  verdslige  Hensyn,  er  det  Israels  Død  — 
„Sabbathen",  staar  der,  „er  i  Dagenes  Flok 
den  kronede  Drot,  som  hilses  med  Fanfare!" 

ASA 
Ja  ja,  du  kender  Loven,  det  veed  jeg  nok; 
dog  frygter  jeg,  at  en  anden  Konge  vil  svare. 

(ind   ad   Vinduet) 

Bring  Sabbaths-Hornet  ud! 

TJENEREN 

(ud    med    Hornet  I 

ASA 

(tager  deti 

I  Herrens  Navn! 

(Han   gaar   hen   i   den   aabne    Indgangsdør   og   blæser   det   sex   Gange 
gentagne    Sabbathstegn) 

JOHANNES 

Du  blæser  godt!  ^  Af  Hornets  hellige  Tone 
fløj  Englen  ud  med  Sandhedsbogen  i  Favn 
at  tale  Israels  Sag  mod  Satans  Trone. 

TREDJE  OPTRIN 

Johannes    og    Asa    træder    ind,    fulgt    af    Tjeneren,    soin    hænger    Hornet 
paa    Plads. 

Flere    Mænd   kommer    forbi    Vinduerne    og   ind,    blandt   dem    HU. 

ASA 

(gaar  ham   imødei 

Du  her? 

ELI 

Det  ser  du  jo. 

ASA 

Nylig  gik  Rygtet 
at  du  med  dine  var  til  Lykien  flygtet. 

ELI 
Flygtet!  Ja  Tak!   Ifald  Vorherre  og  Lykken 
miskundelig  havde  skabt  mig  til  en  Snegl, 

saa  jeg  kunde  gaa  min  Vej  med  alt  mit  paa  Ryggen  — 
saa  var  jeg  flygtet!  Dær  tar  du  ikke  fejl. 

ASA 
Nu  ja,  saa  nemt  blev  knap  dine  Skatte  frelst. 

ELI 

Skatte!  desværre  —  Skatte  ejer  jeg  ikke. 
Men  ligefrem  til  Bytte  for  hvemsomhelst 
lod  jeg  dog  nødig  min  Datters  Medgift  ligge. 

ASA 
Godt,  Eli,  du  maa  kende  de  Sager  bedst. 
Det  undrer  mig  kun  at  se  dig  i  Synagogen, 
og  just  idag  at  se  en  saa  sjælden  Gæst. 

ELI 

(krænket) 

Jeg  har  vel  her  mit  Sæde  saa  godt  som  nogen! 
Om  end  jeg  ikke  daglig  just  naaer  at  sige 
de  hundrede  Velsignelser  —  det  kan 
man  ligefrem  ikke,  som  Forretningsmand. 
Men  spørg  min  Kone,  spørg  min  Karl  og  min  Pige, 
om  ikke  strengt  jeg  adlyder  Lovens  Ord 
og  altid  levner  af  Brødet  paa  mit  Bord  — 
og  det,  om  Tiderne  saa  er  nok  saa  dyre! 

ASA 
Jeg  mente  ingenlunde  mit  Ord  som  Spot. 

ELI 
Man  er  dog  hverken  en  Græker  eller  en  Syrer, 
og  kan  vel  trænge  til  at  høre  lidt  godt. 

(Han  gaar  fornærmet   hen  paa  sin  Plads) 

FJERDE  OPTRIN 

{Flere  Mænd  samles,  deriblandt  Elias;  der  er  en  18—20  Stykker  samlede) 

JOHANNES 

(træder  lidt  frem) 

Der  møder  somme  her  i  snavsede  Klæder? 

FLERE 

Ja,  vi  har  ligget  ude  den  ganske  Nat. 

ANDRE 
I  Lundene  laa  vi,  og  i  Markens  Korn. 

JOHANNES 
Og  andre  ser  jeg,  der  paa  Sabbathen  græder? 

FLERE 

Ja,  os  har  vore  Kvinder  og  Børn  forladt. 

ALLE 
Dog  kom  vi,  da  vi  hørte  Sabbathens  Horn. 

JOHANNES 
Da  vil  Gud  Herren  tilgive  Eders  Klager 
og  ikke  se  til  den  lidet  festlige  Dragt, 
naar  dog  til  Synagogen  I  lydig  drager! 
Han  ser  det  fromme  Sinds  usynlige  Pragt.  — 
Tiden  er  lovløs;  Loven  vil  vi  hædre. 
Folket  er  hjemløst;  i  vor  Pagt  vil  vi  bo. 

ASA 
Du  er  den  ældste  her  af  Modins  Fædre; 
velsign  du  os,  og  giv  vore  Sjæle  Ro! 

FEMTE  OPTRIN 
ELI 

(i  Samtale  med  sin  Sidemand) 

Ja,  hele  Natten  har  min  Rebekka  grædt. 

SIDEMANDEN 
Det  stakkels  Barn! 

ELI 

Ja,  man  kan  nok  være  træt! 

SJETTE  OPTRIN 
JOHANNES 

(træder   op   paa    Bedestolen) 

Herren  velsigne  din  Indgang  og  din  Udgang! 

MENIGHEDEN 

Vi  kaster  al  vor  Sorg  paa  Herren  vor  Gud. 

JOHANNES 
I  Støvet  har  han  indblæst  levende  Aande. 

MENIGHEDEN 

Vi  samles  for  at  høre  den  Højestes  Bud. 

SYVENDE  OPTRIN 
EN  DRENG 

(raaber  i   Døren) 

Syrerne  kommer! 

ELI 
Hvor  er  de? 

JOHANNES 

Stille  dernede! 
Loven  er  Israels  Værn  imod  Verdens  Vrede. 

DRENGEN 

OTTENDE  OPTRIN 
JOHANNES 

(fortsætter) 

Den  Herre,  Herre,  der  førte  Israels  Folk 
midt  gennem  Havets  Dyb  til  Frelsens  Bred, 
Han  løfte  sit  Aasyn  mod  dig  og  give  dig  Fred! 

(Han  træder  ned.    Uro) 

EN  ÆLDRE  MAND 
Syrerne  kommer,  Johannes.  Hvad  skal  vi  gøre. 

JOHANNES 
Med  Fredens  Ord  befæster  vi  vore  Døre. 

ELI 

Syrerne  er  der! 

JOHANNES 
Og  hvis  Syrerne  er  der  — 
skal  vi  mon  derfor  bryde  vor  Sabbath  selv? 
Gud  Herren  tænder  og  slukker  os  som  Kærter, 
Han  styrer  Stormen  under  sin  Viljes  Hvælv, 
Han  rejser  en  Svag,  og  lader  den  Stærke  falde. 

MANGE 

Ja,  bed  du  for  os! 

JOHANNES 
Vi  vil  bede  alle. 

(Han  vinker) 

ASA 

(gaar    hen    til    Arken,    bøjer   sig,    slaar    Forhænget   tilside   og   fremtager   en 
Rulle  af   den   hellige  Skrift  som   han  med  Ærbødighed  bærer  hen  og  læg- 
ger opslaaet   paa   Pulten  ;   bøjer   sig  for   Skriften  og  gaar  paa   Plads) 

JOHANNES 

(træder   op,    bøjer  sig,    og  læser  med  høj   Røst) 

Saaledes  taler  Profeten  til  Israel: 

Foran  din  Port  staar  nu  den  brølende  Løve, 

Folkenes  Hærger  vil  sin  Ondskab  øve. 

Du  sukker  vel  og  siger:  O,  Herre,  Herre, 
Fred  lovede  du,  og  se,  jeg  segner  for  Sværd!  — 
Men  Herren  svarer:  Selv  har  du  gjort  dig  Guder. 
Bed  dem  nu  frelse  dig,  da  Faren  er  nær. 

De  fremmede  har  du  elsket  fremfor  mig. 

Du  brød  min  Lov,  ja,  du  foragted  min  Naade. 

Saa  lad  de  grusomme  komme.  De  skal  raade.  — 

Jerusalem  hørte  paa  de  falske  Profeter. 
De  roste  sig  mangfoldig  af  Kraft  og  Kundskab. 
Hver  løb  sit  Løb,  som  Heste  render  i  Krigen, 
og  ingen  stansede  for  at  angre  sin  Ondskab. 

9* 

131 


Selv  Tranen  trækker  dog  til  bestemte  Tider, 
og  Svalen  veed,  naar  den  skal  bygge  sin  Rede. 
I  kendte  intet.  I  skal  kende  min  Vrede. 

(Tier   og   bøjer   sig   for   Bogen  i 

EN  ÆLDRE  MAND 
Hvert  Ord  du  læser  øger  kun  vore  Kvaler. 

JOHANNES 
Det  er  ikke  mig,  det  er  Profeten  der  taler. 

DEN  ÆLDRE  MAND 
Men  vi  som  holder  Loven,  og  vi  som  tror? 

ELI 

Ja,  det  kan  vistnok  trænge  til  at  forklares. 

JOHANNES 
„Retfærdig  Mand  skal  intet  ondt  vederfares" 
saa  lyder  klart  den  vise  Salomos  Ord.  — 
Altsaa,  vi  hørte  nys,  hvilken  Straf  der  rammer 
de  frafaldne,  de  frække  af  Israels  Hus. 
Om  end  de  knejser  nu  som  Cederstammer, 
Guds  Storm  skal  styrte  deres  Kroner  i  Grus. 

ASA 
Du  mener  Ypperstepræsten? 

ELI 

Det  var  prægtigt! 
Han  er  saa  stor,  at  man  knap  tør  komme  ham  nær. 

JOHANNES 

Dem  gælder  det  vel  ogsaa,  der  egenmægtigt 
forsvarer  Israels  Lov  med  Spyd  og  Sværd. 

ASA 
Ja,  der  staar  skrevet:  „Du  skal  ikke  ihjelslaa!" 

JOHANNES 

„Jeg  afskyer,"  staar  der,  „Eders  blodige  Hænder." 

Et  Folk  skal  ikke  løfte  Sværd  mod  et  andet. 

Men  det  er  Aand,   som   dømmer,  og  Aand  som 

brænder, 
ASA 

Du  mener  altsaa,  at  dersom  Mattathias  — ? 

JOHANNES 

Jeg  mener,  at  vi,  som  ikke  bruger  Vold, 

er  mere  sikre  end  de  andre  i  Vaaben, 

thi  „Loven",  staar  der,  „er  de  Lydiges  Skjold." 

(Hornsignaler    og    Trommebulder    i    nogen    Afstand) 

ELI 

Nu  har  vi  dem.   Saa  vis  os  da,   iivad  du  magter! 

JOHANNES 
Jeg  magter  intet,  Eli. 

ELIAS 
Porten  staar  aaben. 

JOHANNES 
Gud  vil  beskærme  os. 

ELI 

De  plyndrer  og  slagter! 

ELIAS 
Jeg  henter  mit  Spyd! 

JOHANNES 

(til  Eli) 

Usømmelig  er  slig  Raaben. 

(til  Flias) 

Paa  Sabbathen  er  det  forbudt  at  bære  Vaaben. 

(til  Asa) 

Men  læs  du,  Asa.  Løft  du  Ordets  Klinge! 
Den  sømmer  det  sig  en  Israels  Helt  at  svinge. 

ASA 

(træder   op   paa    Bedestolen,    bøjer  sig   for   Bogen   og   læser) 

Han  skal  ej  dømme  efter  hvad  Øjet  ser, 
ej  heller  efter  det  som  hans  Øre  hører. 

Volds  Aag  skal  ikke  tynge  den  Svage  mer; 
han  skal  den  Lidende  til  Oprejsning  føre. 

Retfærdighed  skal  være  hans  Lænders  Bælte, 
og  kun  bag  Troskabs   Skjold  skal  hans   Folk  sig 

skjule. 
Løven  skal  æde  Græs  blandt  Hyrdernes  Telte, 
og  Barnet  lege  ved  Basiliskens  Hule. 

(Bulder    cg    Klageskrig    i    nogen    Afstand) 

NIENDE  OPTRIN 
REBEKKA 

(kommer  med  løst  Haar  løbende  og  skriger  ind  ad  Vinduet) 

Far!  Syrerne  er  her! 

ELI 

(forfærdet) 

Har  de  plyndret  Huset? 
JOHANNES 

(bebrejdende) 

Barn,  Barn!  Man  løber  ej  paa  en  Sabbathsdag! 

REBEKKA 

Mor  har  de  myrdet!  Og  de  tog  min  Søster! 

EN 
O,  Herre  frels  os! 

EN  ANDEN 

Hørte  I  det  Brag? 

EN 
Nu  var  det  vel,  Forjættelsen  skulde  sandes. 

ELI 

I  rasende) 

Hvor  er  det  Skjold  du  lovede  os,  Johannes? 
REBEKKA 

(ser  sig  om) 

Dær  er  del  Dræb  mig,  Far! 

TIENDE  OPTRIN 
FØRSTE  KRIGER 

(styrter    frem    og   river    hende    til    sig) 

Kom,  lækre  Tøs! 
ELIAS 

(springer  ud  af  Vinduet  og  angriber  Krigeren  med  knyttede  Hænder) 

Slip  hende  strax! 

FØRSTE  KRIGER 

(slipper    Rebekka    og    hugger    Hlius    ned) 

REBEKKA 

(kaster    sig    ned    over    den    døende    Elias) 

Nu  kender  jeg  dig  atter. 

FØRSTE  KRIGER 

(løfter  hende  op) 

Kom  saa,  du  smukke! 

ELI 

Frels  hende!  Frels  min  Datter! 

FØRSTE  KRIGER 

(grinende) 

Det  skal  jeg  nok.  Nu  skal  det  strax  gaa  løs. 

(Han    stikker    Hli    ned    med    sit    Sværd) 

ELLEVTE  OPTRIN 

(Flere    Krigere    stormer    frem) 

ANDEN  KRIGER 

(vender   sig   og   raaber) 

Her  har  vi  dem! 

TREDJE  KRIGER 
De  Troldmænd. 

FJERDE  KRIGER 

De  Forrædere. 

FEMTE  KRIGER 

(river  Døren  (ip) 

Døren  er  aaben! 

SJETTE  KRIGER 

(stormer  ind) 

De  har  ingen  Vaaben. 
JOHANNES 

(træder  op   paa   Bedestolen,   løfter   Hænderne.   Asa   og  de   fleste  af  Menig- 
heden  knæler,    andre  klumper   sig   skrækslagne   sammen   i    Krogene) 

ANDEN  KRIGER 

(peger  paa  Johannes) 

Se,  hvor  han  stanger! 

TREDJE  KRIGER 

Slagt  de  gamle  Vædere! 

JOHANNES 
Herren  velsigne  dig  — ! 

TREDJE  KRIGER 

(hugger  Johannes  ned) 

Det  fik  du  bræget! 
TOLVTE  OPTRIN 

(Flere  Krigere   ind.   De  hugger  ned   for   Fode.   Skrig  og  Klageraab) 

ASA 

(knælende) 

Herre,  dit  Ord  har  din  Tjener  vederkvæget. 

ANDEN  KRIGER 

(hugger  ham  ned) 

Antiochos  er  stor! 

FJERDE  KRIGER 

(tramper   paa   den    hellige    Skrift) 

Zeus-Bål  er  Gud! 
GORGIAS 

(udenfor) 

Død  over  hver,  som  trodser  Kongens  Bud! 

FEMTE    HANDLING 


Vild  Bjergkløft. 

Tilhøjre  Udsigt  ned  over  Bethavens  Ørk.  En  Spejder  ligger  paa  Udkig 
et    Stykke    nede. 

Tilvenstre  en  smal  Fodsti  op  gennem  Klipperne.  En  Spejder  holder 
Udkig  over  en  skarp   Fjeldrand   et  Stykke  oppe. 

I  Baggrunden  under  ludende  Stenmasser  Indgang  til  en  stor  Klippe- 
hule. Tilvenstre  i  Hulen  hviler  paa  et  Leje  af  Kviste  og  Siv  Marie  med 
sin  nyfødte  Søn.  Ved  et  Baal  midt  i  Hulens  Aabning  sidder  Judith  og 
Lndre  Kvinder ;  nogle  lapper  sønderrevne  Klæder,  andre  tilser  de  saarede 
Mænd,  som  ligger  tilhøjre  i  Hulen,  og  bringer  dem  varm  Drikke  fra  den 
Kedel   der  koger  over   Ilden. 

Mattaihias  sidder  grublende  paa  en  fremspringende  Klippeblok  til- 
venstre, han  er  ældet  og  træt.  Lige  overfor  ham  staar  Elieser  med  for- 
bundet Hoved,  og  skæfter  Pile  til  sin  Bue,  af  og  til  løfter  han  Hovedet 
og  ser   over  til   Mattathias. 

FØRSTE  OPTRIN 
iMATTATHIAS 

(raaber   op   til   Spejderen    tilvenstre) 

Ryger  det  stadig? 

SPEJDEREN 
Gofna  og  Efraim  brænder; 
lavt  over  Sjilo  ser  jeg  en  Røgsky  staa. 

MATTATHIAS 
Og  bag  ved  Gofna,  dær  hvor  Dalstrøget  ender? 

SPEJDEREN 
Dær  ser  jeg  intet. 

MATTATHIAS 
Intet,  hvor  du  saae 
forleden  Dag  den  første  vældige  Brand? 

SPEJDEREN 

Nej.  Jeg  ser  kun  yderst  ud  imod  Sletten 
noget  der  ligner  en  revnet  Kraterrand. 

MATTATHIAS 
Stig  op,  Elieser!  Se,  hvad  Spejderen  ser! 

ELIESER 

(stiger   op   til   Spejderne) 

Jeg  ser  det. 

MATTATHIAS 
Dær  boer  Sandheden.  Dær  boer  Retten. 
Det  er  din  Fædrenestad,  dit  Hjem  du  ser, 
den  svedne  Mur.  De  Brande,  den  Røg  er  alt, 
hvad  Syriens  Kongemagt  har  Israel  levnet. 

ELIESER 

(er  atter  steget  ned) 

Jeg  husker  et  Ord,  Far:  Talt,  vejet  og  talt! 

MATTATHIAS 
Ja,  hvis  ej  Israels  egen  Rod  var  revnet. 
Og  hvis  ej  Israels  Marv  var  en  raaden  Marv. 
Men  Folket  selv  har  spildt  Forjættelsens  Arv. 

ELIESER 

(nærmere) 

Far,  du  dømmer  uretfærdigt  om  Folket! 

MATTATHIAS 
Dømmer  uretfærdigt?  Ak,  gid  jeg  gjorde! 
Giv  mig  den  uretfærdige  Dommers  Dom, 
hvis  ikke  Loven  er  listigt  bortfortolket 
og  Pagten  brudt,  af  Israels  egne  Store  — 
uden  at  Folket  brød  sig  et  Gran  derom! 
Har  Folket  gjort  sin  Pligt,  og  krævet  sin  Ret? 
Nej,  uden  Modstand  har  det  krøbet  for  Magten. 
Blæst  ad  Loven  har  det,  spyttet  paa  Pagten  — 
blot  Skatterne  var  betalt,  og  Bugen  mæt. 

ELIESER 
Hvorfor  brænder  da  Byerne  allevegne? 
Vel  fordi  Folket  har  rejst  sig  imod   Bal! 

MATTATHIAS 

En  liden  Flok,  ja.    Svigtet  af  sine  egne, 
plaget  af  Kvinders  Hyl  og  unyttig  Kval. 

JUDITH 

(frem) 

Unyttig  Kval!   Spotter  du  den  Pine, 

der  jager  Mælken  bort  fra  en  Moders  Bryst? 

Skulde  hun  løfte  sig  og  le  af  Lyst, 

naar  hendes  Børn  slaas  ned? 

MATTATHIAS 

Hvem  faldt  af  dine? 

JUDITH 
Ingen!  Ikke  en  eneste  har  jeg  mistet. 
Endnu.  Men   Faren  var  der.  Den  har  jeg  fristet. 
En  Pil  forbi  min  Gladus  Tinding  fløjted, 
min  Aimons  Knæ  af  Blod  blev  oversprøjtet. 
Henstrakt  paa  Tærskelen  laa  den,  der  blødte: 
Min  Søster  Maries  Hasmon,  et  trampet  Lig! 
Saa  skulde  jeg  vel  staa,  stum  som  en  Støtte? 
Endnu, endnu  er  min  Sjæl  kun  eet  stort  Skrig! 

MATTATHIAS 
Det  vil  jeg  tro. 

(Med  forandret  Tonefald) 

Men  ser  du,  Hasmon  var 
min  Sønnesøn,  min  Yndling  fra  sin  Vugge. 
Ni  Aar  nu.   Et  kostbart  levende  Kar, 
fyldt  af  min  Sjæls  mest  hemmelige  Sukke. 
Mit  Had,  min  Kærlighed,  mit  Haab,  min  Tro, 
alt  gætted  denne  Dreng,  alt  vidste  han, 
alt  vilde  han.  Han  var  den  Regnbubro, 
der  skulde  baaret  mig  til  Kanaan  !  .  .  . 
Knust,  spildt  og  borte.  Hasmon  ligger  død. 
Jeg  græd  dog  ej.  Min  Nød  er  Israels  Nød. 

MARIE 

(træt  klagende) 

Aa  nævn  ham  ikke  mer!  Nævn  ikke  Navnet! 
De  Taarer  som  jeg  havde,  har  jeg  grædt. 
Jeg  tør  slet  ikke  tænke  mer  paa  Savnet  .... 

CTager  sijj  sammen) 

Judas  har  sagt,  at  jeg  har  ikke  Ret 
nu  til  at  dø,  som  ellers  helst  jeg  vilde, 
men  jeg  skal  leve,  hvis  jeg  kan  — 

(lofter  den  Spæde) 

Se,  Bedstefar!  —  for  denne  tapre  Lille, 
der  kom  til  Verden  under  Krig  og  Brand. 

MATTATHIAS 

(rejser    sig    og    gaar    et    Par    Skrid:    henimod    hende) 

Ja,  Gud  ske  Lov,  at  Kvinder  kan  føde  Mænd! 
Før,  under  Kampen,  klagede  du  dig  ilde; 
du  gjorde  hvad  du  kunde  for  at  spilde 
din  Husbonds  Kraft! 

MARIE 

(undskyldende) 

Veerne  sled  min  Lænd, 
imens  I  stred.  Smerterne  gjorde  mig  svimmel. 
Jeg  fødte  paa  Flugten  under  aaben  Himmel. 

JUDITH 

(oprørt) 

Hvad  kender  du  til  Daad  som  af  Kvinder  øves? 

MATTATHIAS 
Under  saadanne  Vilkaar  er  det  Viljen  prøves. 

ELIESER 
Tænk  da  paa  Mor! 

MATTATHIAS 
Just  hende  tænker  jeg  paa. 
Hjemløs  og  fredløs  paa  sine  gamle  Dage 

uden  et  Suk,  Elieser,  uden  en  Klage! 
Ja,  smilende  bad  hun  mig  at  komme  og  gaa, 
som  Pligten  bød;  hun  holdt  mig  aldrig  tilbage. 
,,Tak,"  sa  hun,  „jeg  har  set,  hvad  jeg  vilde  helst: 
Ved  den  jeg  elsker  højest,  er  Israel  frelst."  — 
Jeg  maatte  bort.  Saa  laa  hun  her  og  døde, 
uden  at  jeg  kunde  holde  hendes  Haand  .... 
Var  fler  som  hun,  da  kunde  vel  Israel  møde 
hver  Skæbne  fast ....  Hun  gav  mig  Ild  for  Aand. 
Hun  gjorde  mig  Byrden  let,  og  det  mørke  klart. 

(Tungt) 

Men  ene  at  bære  det  Folk  er  mig  for  svart! 

ELIESER 
Men  Simon?  Og  Judas?  Og  vi  allesammen? 

MATTATHIAS 

(tager  Plads  igen) 

„Vi  allesammen"  er  saa  ynkeligt  smaa, 

og  altfor  faa  til  at  redde  Folket  fra  Skammen. 


ANDET  OPTRIN 
SPEJDEREN  (til  venstre) 

(raaber) 

Her  kommer  Gæster? 

MATTATHIAS 
Hvor? 

SPEJDEREN 

Ad  den  nordre  Sti. 

MATTATHIAS 
Hvor  mange? 

SPEJDEREN 
Mange.  De  er  vaabenklædte. 

ELIESER 
Nedenfor  Stenporten? 

SPEJDEREN 

Den  er  de  forbi. 

MATTATHIAS 

(springer  op) 

Dette  manglede  kun.  Det  er  Forræderi! 
JUDITH 

(rolig) 

Hvis  Syrerne  kommer,  er  vi  ilde  stedte. 

MATTATHIAS 

(til  Elieser) 

Hent  mig  Sværdet,  Dreng!  Og  brug  dine  Pile! 

(til  Kvinderne) 

Sluk  Baalet.  Skjul  Jer! 

ELIESER 

(har  bragt  Faderen  hans  Sværd  og  er  klatret  op  til  Spejderen) 

Lad  kun  Kvinderne  hvile! 
En  Mand  aF  vores  Vagt  viser  dem  Vej  — 
og  —  ja,  jeg  kender  den  forreste  —  deres  Fører  — 

(Jublende) 

Det  er  Abdalons  Søn  fra  Sjilo,  —  Abdogai! 

De  stanser  —  han  kommer  op  —  nu  skal  du  høre! 

(springer  ned) 

MATTATHIAS 

(drager  Sværdet) 

TREDJE  OPTRIN 
ABDOGAI 

(en  ung  Mand.  stiger  op  mellem   Klipperne  i   Hjornet   lilvenstre    og    standser 
da    han   ser    Mattathias) 

Vær  hilset,  Mattathias,  du  Juda  Løve! 

MATTATHIAS 
Vær  hilset,  Abdogai.  Hvad  søger  du? 

ABDOGAI 

Kamp. 
MATTATHIAS 
Kamp? 

ABDOGAI 

Kamp  mod  Israels  Fjender  og  de  sløve 
i  Israel  selv. 

MATTATHIAS 
Værst  er  den  sidste  Prøve. 

ABDOGAI 

Ja,  Dyndet  er  værre  end  Elefanternes  Tramp. 
Men  Sjilos  Fjælde  hørte  dit  Kampraab  runge, 
din  Daad  har  viist,  hvad  Israel  trænger  til. 
Lad  nu  den  Gamles  Visdom  lede  de  Unge  I 
Et  hundrede  er  vi.  Gør  med  os  hvad  du  vil! 

MATTATHIAS 

(stikker  sit  Sværd   i  Skeden) 

Velkomne  skal  I  være  —  til  vaagne  Nætter 
og  drøje  Dage  —  til  Fredløshed  og  Foragt  — 
til  kolde  Klippehuler  og  glødende  Sletter  — 
og  haabløs  Kamp  mod  overvældende  Magt! 

ABDOGAI 

For  os  er  ikkun  Fejgheden  kun  uden  Haab. 

MATTATHIAS 

(omfavner  ham) 

Velkomne  I,  som  hørte  mit  Ørken-Raab! 

ELIESER 
Velkommen,  Abdogai! 

ABDOGAI 

Du  er  alt  saaret? 

ELIESER 
En  Syrers  Klinge  skar  mig  en  Lok  af  Haaret. 

ABDOGAI 
Da  var  han  fordringsløs. 

ELIESER 

Og  jeg  høflig  nok: 
Jeg  stak   ham   et   Hul,   hvor   han    kunde   gemme 

den  Lok. 
MATTATHIAS 
Kilden  dernede  gir  os  Vand  at  drikke. 
Men  Maden  til  dine  Mænd  — 

ABDOGAI 

Spar  dig  den  Sorg! 
De  første  Uger  udsulter  de  os  ikke. 

Vi  bringer  Kvæget  med  til  din  faste  Borg. 

Og,  med  Forlov,  nu  slaar  vi  det  løs  paa  Engen. 

(Han    bøjer    sig   for    Muttathias   og   stiger    ned) 

FJERDE  OPTRIN 
MARIE 

(sagte  til  Judith) 

Aa  Gud  ske  Lov!  Mit  fattige  Bryst  .... 
Nu  bliver  der  bedre  Mælk  til  Drengen. 

ELIESER 
Dær  ser  du,  Far:  Folket  hører  din  Røst! 
Mildere  maa  du  dømme  og  bedre  spaa. 

MATTATHIAS 
Et  hundrede  retfærdige  er  for  faa, 
her  hvor  det  gælder,  ikke  en  Stad,  en  Stamme, 
men  hele  Folket. 

ELIESER 
Dog  —  af  een  tændes  ti; 
af  hundrede  tusend.  Saadan  voxer  en  Flamme. 
For  Resten  er  vel  ej  Kæmpernes  Tid  forbi! 

(Han    favner    ud    i    Luften    med    loftede    Arme) 

Som  Samson  greb  de  Søjler,  du  veed,  ved  Festen 
og  styrtede  Templet  med  dets  tunge  Hvælv  — 

aa,  saadan  vilde  jeg  knuse  Ypperstepræsten, 
alle  de  utro,  og  Syrien,  og  mig  selv! 

FEMTE  OPTRIN 
SPEJDEREN  (tilhøjre) 

(raaber  op) 

Simon  og  Judas  undervejs! 

MATTATHIAS 

Men  Tegnet? 
Tegnet,  Spejder!    Hvilket  Tegn  bæres  frem? 

SPEJDEREN 
Jeg  saae  kun  et  Glimt,  Herre,  bag  Kaktushegnet. 

JUDITH 

(ængstelig) 

De  kommer  tidlig. 

MATTATHIAS 

(ryster  paa  Hovedet) 

Før  de  havde  beregnet. 

MARIE 
Mig  bæres  for,  at  de  vender  sejrrigt  hjem. 

MATTATHIAS 
Jeg  frygter,  at  de  blev  slagne  og  maatte  flygte. 
Vi  taaler  ikke  det  Tab. 

ET  RAAB 

(nedefra) 

Halleh-lujah! 

SPEJDEREN 
Det  hvide  Banner! 

ELIESER 

(springer  af  Glæde) 

Altid  skal  du  frygte  — 
Men  Sejr  har  de  vundet  ved  Thamnatal 

(L'd  til  Spejderen) 

Nu  svinger  de  ved  Varden  —  de  vinker  op  - 
de  fører  Bytte  med,  Far!  —  Faar  og  Geder  ~ 
Hvor  er  det  pudsigt  at  se  de  bitte  Hop!  — 
Og  de  har  nye  Sværd  med  forgyldte  Skeder! 

MATTATHIAS 

(løfter   Hænderne   mod    Himlen) 

Tak,  Herre,  Tak!  Du  hørte  din  Tjeners  Bon. 
ELIESER 

(tilbage) 

Nu  vil  jeg  ikke  sidde  som  saaret  længer! 


156 


MATTATHIAS 
Gyldne  Sværd  blir  ej  altid  Kampens  Løn. 

(peger  ud) 

Ser  du  den  Aadsel-Grib  der  i  Kløften  hænger? 

ELIESER 
Jeg  saae  de  tredve  Gribbe  der  nylig  hang 
knap  synligt  over  Thamnatas  gule  Fjælde. 
Jeg  saae,  de  slog.  Og  jeg  siger  dig:  Næste  Gang, 
vil  jeg  være  med  til  deres  Bytte  at  fælde. 

SJETTE  OPTRIN 
BOAS 

(op    fra    venstre,    væbnet) 

Raadsherren  Moses,  vandrende  paa  sin  Fod, 
ønsker  at  se  dig. 

MATTATHIAS 

(mørktl 

Boas,  disse  Kløfter 
har  Plads  til  mange  Løgne  og  mange  Løfter. 
Den,  som  vil  ofre,  tør  ej  frygte  Blod. 

SYVENDE  OPTRIN 
MOSES 

(op   i   pjaltede   Klæder   og   med   hlodigc   Idddcr.   Siotier   sig  pustende 
til  sin  Stav) 

BOAS 

(gaar) 
MOSES 

Naa,  Mattathias,  er  det  her  du  boer? 
MATTATHIAS 

(barsk) 

Ja,  Moses.  Tak  være  dig  og  dine  Fæller. 
ELIESER 

(med    Pil   paa    Buen) 

Far? 

MOSES 
Se,  Se.  Elieser  er  blevet  stor. 
Og  dristig  ser  jeg;  han  er  af  dem,  der  tæller. 

MATTATHIAS 

(truende) 

Kommer  du  som  Spion  for  Konge  og  Raad? 
MOSES 

(sætter  sig) 

Ak,  Mattathias,  du  er  snar  til  Daad. 

Og  jeg  er  sen.  Du  ser,  jeg  tøvede  længe. 

Jeg  mente,  Landet  stod  sig  godt  derved, 

hvis  Freden  kunde  købes  med  Kvæg  og  Penge. 

MATTATHIAS 
I  gav  dog  mer. 

MOSES 

Og  fik  dog  ikke  den  Fred. 
Ja,  du  har  Ret.  Jeg  saae  det  jo  efterhaanden. 
Jason  greb  fejl  med  al  sin  fine  Kløgt, 
og  Freden  blæste  væk  med  Loven  og  Aanden, 
det,  som  jeg  søgte,  med  det,  som  du  har  søgt.  — 
De  store  Ord  siger  mig  ikke  stort; 
det  har  de  hidtil  ialtfald  sjælden  gjort. 
Dog  skal  et  Træ  vel  kendes  paa  sin  Frugt; 
og  siden  vi  hilste  Kong  Antiochos  Herre, 
var  det,  som  Israel  bar,  slet  ikke  smukt. 
Galt  blev  det  strax,  og  det  blev  værre  og  værre. 
Men  værst  den  Nat,  da  han  stak  Templet  i  Brand. 

ALLE 
Ve!  Vi  har  hørt  det. 

MOSES 
Det  er  brændt  til  Grunden. 
Det  bliver  et  kostbart  Hus  at  gøre  istand. 

MATTATHIAS 
Velfortjent  er  Prøvelsens  Dag  oprunden. 

MOSES 
Vi  havde  dog  betalt  ham  af  Templets  Skat 
alt  hvad  han  vilde.  Jeg  havde  plyndret  Landet .  .  . 
Men  Kongen  var  som  en  Rasende  den  Nat. 
Det  var  din  Daad,  Mattathias.    Den  blandt  andet. 
Men  tro  blot  ikke,  jeg  bebrejder  dig  den. 
Nu  kender  vi  Kong  Antiochos  og  hans  Mænd. 
Os,  der  taabeligt  havde  ment  at  købe 
en  holdbar  Fred,  og  havde  betalt  dens  Pris, 
os  piskede  han  med  Spot,  som  med  en  Svøbe, 
brød  Tempelfreden  paa  bespottelig  Vis  — 
til  Drikkeskaaler  tog  han  de  hellige  Kar  — 
og  viste  os  endelig  hvad  for  en  Mand  han  var, 
idet  han  haanende,  med  uhøvisk  Latter, 
forkyndte  os,  der  i  Taarnet  sad  stængt  inde, 
at  han  havde  voldtaget  Jasons  unge  Datter! 

KVINDERNE 

Ve! 

MATTATHIAS 

Han  er  Guds  og  Menneskehedens  Fjende. 

MOSES 

(bevæget) 

Jeg  er  en  gammel  Mand,  jeg  har  set  mig  om, 
og  tiest  var  retfærdig  den  værste  Dom. 
Men  denne  Jomfru  bar  sit  Bælte  saaledes, 
som  hendes  Mor  havde  lært  hende  efter  Loven: 
At  det,  som  urent  attraar  og  giftigt  vredes, 
maa  være  adskilt  vel  fra  Hjertet  foroven. 
Rahel  hed  hun.  Og  hun  bar  sit  Bælte, 
som  Havet  bæltes  mellem  Himmel  og  Jord, 
og  hendes  Tanker  boede  i  Himlens  Telte  .  .  . 
Jeg   har   kendt  hende  fra  hun  var  Barn,  jeg  har 

kendt  hendes  Mor  .  . . 

(med    et    voldsomt    Udbrud) 

Aa,  straf  mig  denne  værre  end  Morder!  Lemlæst 

ham! 
Udriv  hans  Øjne,  pisk  ham,  og  kosfæst  ham! 

(Han  holder  Hænderne  for  Øjnene) 

OTTENDE  OPTRIN 
BOAS 

(melder) 

Nathaniel  begærer  dig  i  Tale. 
Neden  for  Kløften  staar  hans  væbnede  Trop, 
vel  tusende  Mand  sammen  fra  Lyddas  Dale 
og  Jamnias  Sletter.  Selv  steg  han  ensom  op. 

MATTATHIAS 
Godt,  lad  ham  komme. 

BOAS 

(gaar) 

NIENDE  OPTRIN 
NATHANIEL 

(en  gammel  Mand,  stiger  op) 

Hil  dig,  Israels  Dommer! 
MATTATHIAS 

(koldt) 

Da  sidst  vi  saaes,  var  jeg  den  falske  Profet. 

NATHANIEL 
En  Seer  var  du  i  Sandhed.  Og  jeg  kommer 
som  den   der  var  blind,  til  den  der  har  forudset. 
Med  tusende  Sværd  vil  jeg  øge  dit  Følge 
mod  Kongen  og  Bål. 

MATTATHIAS 

Du  fulgte  Raadet  før. 

NATHANIEL 
Raadet  er  opslugt  af  den  Stormflodsbølge, 
det  selv  har  kaldt  paa.  Sprængt  er  Israels  Dør. 

MATTATHIAS 
Og  du  vil  stænge  den  med  tusende  Sværd? 

NATHANIEL 
Med  tusende,  og  med  ti  og  tyve  tusend. 
Hels  Folket  vil  som  en  samlet  Hær 
med  Modins  Fyrste  gaa  imod  Dødens  Brusen. 

MATTATHIAS 
Underligt  lyder  den  Tale  fra  din  Tunge. 
Naar  før  jeg  talte  om  at  rejse  et  Værn, 
saa  mente  du,  at  det  var  Synd  for  de  Unge. 
Til  Hakke  og  Plov  burde  vi  bruge  vort  Jern. 

NATHANIEL 

Nuvel:  Fra  By  til  By  og  fra  Havn  til  Havn 

forkynder  Herolden  til  Basunernes  Toner 

en  Udskrivning  i  Kong  Antiochos'  Navn 

af  Israels  Folk  til  Syriens  Legioner. 

Tre  Gange  ti  tusende  Mand  ialt 

skal  fylde  Hullerne  efter  dem  der  faldt 

Men  skikke  vor  Ungdom  ud  at  stride  og  falde 

i  Ægyptens  Sumpe  og  Persiens  Ørkensand 

for  Syriens  Kongemagt!  —  Nej,  mente  vi  alle, 

saa  er  det  bedre  at  slaas  for  sit  eget  Land, 

for  Slægten  og  sine  Børn.  I   Herrens  Navn, 

falder  man  dær,  falder  man  dog  til  Gavn. 

MATTATHIAS 
Naa,  altsaa  dog! 

NATHANIEL 
Nu  veed  du,  hvorfor  vi  kommer. 

MATTATHIAS 
Streng  er  min  Lov;  og  der  er  langt  til  Sejr. 

NATHANIEL 
Derfor  hilser  vi  dig  Israels  Dommer. 

MATTATHIAS 
Du  og  din  Hær  har  Adgang  til  vor  Lejr. 

NATHANIEL 

(hilser    og   gaar) 

TIENDE  OPTRIN 
MOSES 
Udskrivning!  Ja,  dær  ser  man,  det  var  Freden! 
Han  svor  os  Fred! 

MATTATHIAS 

Hvad  regner  en  Hedning  Eden? 
Zevs-Ammon-Bål  -  den  første  den  bedste  Gud. 
Falsk  Ed?  —  Saa  næste  Gang  til  den  næste  Gud! 

MOSES 
Igaar  drog  han  bort,  op  ad  Samaria  til. 
Vi  blev  ført  med;  mig  lykkedes  det  at  flygte. 
Vejen  var  drøj.  Dog  fandt  jeg  den  jeg  søgte. 
Dig,  Mattathias. 

MATTATHIAS 

Det  er  Hævn,  du  vil? 

MOSES 
Hævn,  ja.  Nej,  Straf!  Straf  over  den  Forbryder. 
En  Konge,  du  —  en  Konge,  som  bryder  sit  Ord, 
han  undergraver  alle  ærlige  Dyder, 
forgifter  den  Grund,  hvoraf  alt  Samfund  gror! 
En  Sælger,  som  atter  røver  den  solgte  Vare, 
og  overlader  Køberen  kun  det  Valg 
at  miste  alt  eller  sætte  Livet  i  Fare, 
en  saadan  Sælger  umuliggør  Køb  og  Salg!  — 
Naar  den,  jeg  indbød  som  min  Gæsteven, 
naar  han  udplyndrer  mig  i  vort  Venskabs  Rus  — 
naar  uskyldige  Børn  til  Utugt  kastes  hen, 
og  Jomfrubæltet  flænges  i  Faderens  Hus  — 
Hvor  kan  man  leve  under  den  Slags  Kaar?! 
Da  vogtes  Freden  bedst  af  den  der  slaar. 
Selv  kan  jeg  ikke.  Men  jeg  har  den  Grube 

ved  Hebron  og  de  Gaarde  ved  Beerseba  — 
Ogsaa  Guld  har  jeg  gemt.  Alt,  alt  maa  du  ta. 
Men  du  skal  udrive  mig  den  Løgners  Strube! 
Dræb  den  Bedrager!  Knus  mig  den  Tyran! 

ELLEVTE  OPTRIN 
JUDAS 

(op  fra   venstre) 

Med  Guds  Hjælp  skal  vi  gøre  hvad  vi  kan. 

MATTATHIAS 
Naa,  Judas?  Naa,  min  Søn,  hvordan  er  det  gaaet? 

JUDAS 

Vi  traf  ved  Thamnata  et  tusende  Mand. 
MATTATHIAS 

(utaalmodigt) 

Nu? 

JUDAS 

Hælvten  er  flygtet,  Hælvten  ligger  slaaet. 

(peger  paa  Moses) 

Hvad  vil  han  her? 

MOSES 
Jeg  bringer  Eder  mit  Venskab 

JUDAS 
Hvad  er  et  udslidt  Konge-Venskab  værd? 


MOSES 
Jeg  kender  Syriens  Styrke  —  og  dets  Svaghed. 

JUDAS 

(barsk) 

Selv  køber  jeg  det  Kendskab  med  mit  Sværd. 

MATTATHIAS 
Raadet  er  sprængt,  og  Moses  Kongens  Fjende. 
Alt  hvad  han  ejer  skænker  han  os. 

JUDAS 

Nu  godt. 

Vi  skal  nok  bruge  det. 

MOSES 

Ja,  I  skal  binde 
den  brølende  Løve! 

JUDAS 
Hvergang  Græsset  er  vaadt 
forfølger  vi  over  Højene  Løvens  Spor. 

(Han  gaar  hen  til  Marie) 

Naa,  hvordan  gaar  det? 

MARIE 

(lofter  Drengen) 

Godt.  Se  hvor  han  gror! 

MATTATHIAS 

(kalder) 

Judas,  kom  her! 

JUDAS 

(hen  til  sin   Fader) 

MATTATHIAS 

(kærligt) 

Er  Sejrens  Pan(ie  saa  mørk 

JUDAS 

Der  mørkner  nok  —  foruden  egne  Minder 

Bethoron  brænder.  Modin  er  en  Ørk. 

Markerne  hærges.  Israels  Børn  og  Kvinder 
maa  søge  Skjul  imellem  Bjergenes  Tinder. 

MATTATHIAS 
Saaledes  klagede  jeg  for  en  Time  siden. 
Da  voxede  vi  med  elve  hundrede  Mand. 
Og  Moses  kom.  Og  du  gik  sejrrig  af  Striden. 

JUDAS 

Vi  mødte  dem  fra  Mizpah  i  Efraims  Dal; 
de  fulgte  med;  de  svor  at  nedslaa  Bål. 

MATTATHIAS 

Du  ser,  der  kommer  ny,  og  bestandig  ny! 

JUDAS 
Men  de  fortalte  mig,  at  aP  dem  der  skjuler 
sig  rundt  om  Ajalon  i  Bjergenes  Ly, 
blev  tusende  dræbt  som  Dyr  i  deres  Huler 
paa  Sabbathsdagen.  De  turde  hverken  fly, 
ej  heller  med  skarpe  Vaaben  værge  Livet: 

(Haanligt) 

Det  var  at  bryde  de  hellige  Sabbaths-Bud! 
MATTATHIAS 

(rejser  sig) 

Ikke  til  Israels  Død  -er  Loven  givet.  — 
Kald  Folkene  sammen,  Søn!  Herren  vor  Gud 
har  knuget  mit  Hjerte,  saa  dels  Rødder  sprang. 
Nu  byder  han  mig  tale  for  sidste  Gang. 

(Han     stiger     nogle    Irin     op    ad     Klipperne    tilvenstre    og    bliver     dær 
staaende  med   løftet    Hoved   og  lukkede  Øjne) 

JUDAS 

<i    Aabningen    til    venstre,    raaber   ned) 

Herop,  Israels  Bue  og  Juda  Sværd! 

En  Talsmand  kalder  Eder.  Herren  er  nær. 


TOLVTE  OPTRIN 

Pladsen.     Skraaningerne     og     Klipperne     rundtom     fyldes     af     væbnede 
Mænd,   med   blodige   Bind  og  skaarne   Skjolde;   en   Del  med   pragtfulde  sy- 

riske  Vaaben.   Kvinder  og  Børn  samles  i  Hulen  omkring  Judith  og  Marie. 
Simon,  Judas   og  Elieser  staar   nærmest  foran   Mattathias. 


MATTATHIAS 

(ser   ud   over  Mængden) 

Loven  er  een! 

ALLE 
Een  er  Gud  i  det  Høje! 

MATTATHIAS 
Jeg  siger  Eder  en  Ting,  som  I  forud  veed: 
I  Herrens  Vrede  maa  hans  Folk  sig  føje.  — 
Men  Kongen  er  ej  Gud,  fordi  han  er  vred. 

En  daadig  Fromhed  lod  sig  i  Folket  finde. 
Det  skete  med  et  Tusend  af  Israel: 
Paa  Sabbathsdagen  kom  den  listige  Fjende  — 
og  de  sad  stille,  lod  sig  fromt  slaa  ihjel. 

Men  Sabbath  eller  ej  —  Op,  rejs  Jer,  og  ram! 
For  Livet  og  vore  Love  skal  vi  slaas. 
Det  Sabbathsbrud  skal  blive  de  andres  Skam, 
som  ellers  udrydder  baade  Loven  og  os! 

ALLE 
Det  Sabbathsbrud  skal  blive  de  andres  Skam! 


170 


MATTATHIAS 
Endnu  et  Ord: 

(Han  løfter  Hovedet    med    lukkede   Øjne;    endelig    taler  han,    ligesom    langt 
borte  fra) 

Og  se,  den  blinde  ser  — 
et  himmelsk  Lys  —  Lyset  stiger  og  daler  — 
Skaberen  forkynder  dig  hvad  der  sker  — 
Gud  Herren  med  min  stammende  Tunge  taler  — 

ALLE 

Sig  os,  hvad  du  ser,  som  Herren  befaler! 

MATTATHIAS 

(udstrækker  sin  Haand) 

Med  Spir  og  Krone  ser  jeg  Helvedes  Portner  — 
Hans  Hære  trækker  op  som  Skyerne  sortner, 
hans  Vogntog  er  som  en   Hvirvelstorm  at  møde. 
Han  aabner  Mørkets  Port;  Afgrunden  tordner. 
Ve,  raaber  Folkene,  ve,  vi  er  lagt  øde. 

KVINDESTEMMER 
Ve  for  de  pinte,  ve  for  det  Bjerg  af  Døde! 

MATTATHIAS 
Dog,   Herren   hvisker  et  Ord   i  den   Stoltes  Øre: 
Jeg  kender  Ørnenes  Vej,  endog  de  gamles. 
Byg  du  kun  hojt  dit  Bo,  hvor  Hænder  ej  rore  — 

Jeg  kaster  det  ned!  Det  skal  af  Børn  befamles. — 

Og  hør  endnu  et  Ord  du  nødig  vil  høre: 

Ved  den  der  splitter  mit  Folk,  skal  Folket  samles! 

EN  GAMMEL  MAND 
Det  veed  vi,  hvem  der  raader  for  Vejr  og  Vind. 
Han  kaster  Ørneboet  fra  Bjergets  Tind. 

MANGE  MANDSRØSTER 

Ved  den,  der  splitter  Folket,  skal  Folket  samles! 

MATTATHIAS 
Hans  Stormbuk  drøner,  alle  Mure  springer; 
hans  Elefanter  bærer  pansrede  Taarne; 
hans  Vogne  stritter  af  Staal,  de  lyner  af  Klinger; 
som  Græs  paa  Marken  ligger  vi  sønderskaarne  — 
Frygt  ej,  I  trofaste!  Hør  den  Eviges  Ord: 
Imorgen  kender  Orme,  hvor  Fyrsten  boer. 
Men  Retfærd  lever  end,  og  Troskab  gror. 

KVINDERØSTER 
Imorgen  kender  Orme,  hvor  Fyrsten  boer. 

MANDSRØSTER 
Men  Retfærd  lever  end,  og  Troskab  gror. 

MATTATHIAS 
Din  Vingaard  skal  du  plante  som  den  der  haaber! 
Endnu  skal  Folket  fejre  en  Høst  med  Dans. 
I  Zions  Døtre,  bortkast  ej  Eders  Kaaber! 
Der  kommer  en  Dag,  da  Bjergets  Vægter  raaber: 
Stig  op  mod  Morgenrøden,  se  Højenes  Glans! 

KVINDERØSTER 
I  Zions  Døtre,  bortkast  ej  Eders  Kaaber! 

MANDSRØSTER 
Endnu  skal   Folket  fejre  en  Høst  med  Dans. 

MATTATHIAS 
Jubel  skal  der  høres  og  glade  Røster, 
paa  Tærskepladsen  og  mellem  dem  der  høster. 
Og  Møllens  Hjul  skal  dreje  sig  med  Brus, 
og  Afienlampen  lyse  fra  Hus  til  Hus. 

KVINDERØSTER 
Aftenlampen  skal  lyse  fra  Hus  til   Hus. 

MANDSRØSTER 

Og  Jubel  skal  der  høres  og  glade  Røster. 

MATTATHIAS 

(forundret) 

Sært  blandes  i  mit  Indre  de  høje  Syner: 
Der  fødes  roligt  Lys  af  de  Lyn  der  lyner. 

(Stærkt) 

De  utro  tigger  om  Skjul  i  fremmede  Byer, 
men  den  som  kæmpende  var  den  Højestes  Tolk, 
o  Israel,  skal  vorde  Lovens  Fornyer, 
velsignet,  velsignet  af  al  Jordens  Folk! 

(Griber  sig  til   Panden  og  hvisker) 

Ak,  evig,  evig  bliver  den  Strid  at  stride! 

(Han   stiger    vaklende    ned,    gaar,    støttet   af   Judas    tværs    over   Pladsen    og 
segner  ved   Maries   Leje.   Uro) 

JUDAS 

(med    kraftig   Røst) 

Herren  har  talt! 

ALLE 
Og  vi  har  hørt  hans  Ord. 

JUDAS 

(Lofter  sin   Faders  Haand,  slipper  den  og  vender  sig  til   Folket) 

Her  segned  en  Høvding  ved  den  Spædes  Side! 

(Klageraab) 

JUDAS 

Med  Sværdet  vil  vi  synge  vor  Smertes  Kor! 

JUDITH 


(og  andre   Kvinder  lægger  Mattathias  op  paa  en  Baare  og   tildækker 
hans  Ansigt) 


BOAS 
Dig,  Judas,  vil  vi  nu  til  vor  Høvding  kaare! 

ALLE 
Ja,  Judas  vil  vi  nu  til  vor  Høvding  kaare! 

JUDAS 

(træder   op   paa  Klippen) 

Saa  hør  mig.  Vredens  Brødre,  Sønner  af  Kval! 
Jeg  sværger  Eder  her  ved  min  Faders  Baare 
at  sejre  eller  dø  i  vor  Strid  mod  Bål. 

ALLE 
Vi  sejrer  eller  døer  i  vor  Strid  mod  Bål. 

Tæppet. 

